Tingkatkan Satu Langkah Ritual Kecantikan Anda, Losyen Pelembap Yang Dinaik Taraf Ini Rahsia Untuk Kulit Sihat Secara Semula Jadi

Sejak kebelakangan ini cuaca di Malaysia agak tidak menentu ada kalanya ia panas yang teramat dan juga sejuk di waktu malam. Kulit kita pun akan mula mengering dan tidak berada dalam keadaan yang stabil!

Sis! Kami tahu cara untuk kekalkan melembapkan kulit anda dengan mudah tanpa perlu memakai produk yang terlalu banyak! Hanya gunakan losyen ini dan anda pasti dapat kekalkan kelembapan pada kulit yang sempurna!

Menjaga kelembapan kulit tidak kira cuaca panas mahupun sejuk adalah sangat penting. Jika anda tidak mula untuk menjaga kelembapan kulit sudah tentu anda akan alami masalah seperti kulit menggelupas, jerawat, pori-pori yang besar, bintik-bintik hitam, dan juga kulit yang kusam.

Jadi ia sangat penting untuk anda kekalkan pelembapan pada kulit supaya anda dapat menghindari masalah-masalah yang anda tidak ingini itu. Tak tahu macam mana nak mula menjaga kelembapan kulit? Jangan risau, kami ada satu produk yang khas buat anda!

Hada Labo Hydrating Lotion adalah produk yang bagus untuk anda mula menjaga kelembapan kulit! Kenapa kami syorkan produk ini? Sudah tentu kerana losyen pelembap Hada Labo ini sangat bagus dalam menjaga kelembapan kerana ia baru dinaik taraf kini mengandungi 5 HA yang sebelumnya ialah 4 HA.

Kenapa kandungan HA atau nama penuhnya Hyaluronic Acid, ini sangat penting untuk mengekalkan kelembapan kulit? Ia kerana sifat HA yang dapat membantu memberikan kelembapan kulit kepada anda terutama sekali buat mereka yang mempunyai kulit kering. Losyen pelembap hada labo tidak juga terkecuali untuk menggunakan HA sebagai bahan utama bagi membantu anda untuk mengekalkan kelembapan untuk kulit yang sihat!

Losyen pelembap Hada Labo juga bukan sahaja membantu mengekalkan kelembapan kulit, malah, ia dapat juga untuk mengurangkan hampir semua masalah kulit seperti bintik hitam yang jelas ternampak di kulit. Jika anda ingin tahu, punca garisan halus yang terdapat di wajah adalah juga berpunca dari kulit yang kering, maka dengan penggunaan losen ini anda dapat untuk mengurang serta membaiki masalah itu dengan mudah.

Tidak seperti losyen mahupun toner lain yang terjual di pasaran–Hada Labo Hydrating Lotion mempunyai keistimewaannya yang tersendiri. Losyen pelembap Hada Labo ini di buat dari ramuan khas yang memberikan fungsi yang bagus buat kesihatan kulit. Ia juga dapat membantu dari beberapa aspek kesihatan kulit seperti:-

Juga tidak ketinggalan, Losyen pelembap Hada Labo ini juga di buat khas dari Fermented Hyaluronic Acid yang di mana ia merupakan satu bahan yang pertama di jumpai untuk membantu masalah kulit. Antara bahan aktif yang terdapat dalam losen pelembap ini adalah:-

Ia mudah sahaja untuk di gunakan, tidak perlu untuk ada masa dan juga beberapa langkah berjaga-jaga untuk anda kekalkan keberkesanan produk ini. Caranya mudah sahaja, anda boleh memakai terus selepas mencuci muka anda atau selepas mandi. Oleh kerana kandungan HA yang berbeza dalam losyen pelembap ini, ia dapat mengekalkan kelembapan kulit tanpa meninggalkan kesan yang kasar.

Losyen pelembap ini juga dapat membantu penyerapan yang optimum bagi penggunaan produk kecantikan wajah yang bakal anda gunakan selepas meletakkan losyen ini di muka anda. Letakkan sahaja di telapak tangan anda, ratakan di muka dengan lembut dan semudah itu anda dapat mengekalkan kulit yang sihat dan lembap.

Sedikit fakta buat anda yang suka akan mengenakan solekan, losyen pelembap ini juga bagus untuk di jadikan sebagai primer yang memberikan kelembapan kulit dari menjadi kasar dan tidak sekata. Ia juga dapat mengekalkan kelembapan yang berpanjangan pada kulit anda tanpa membuatkan solekan anda menjadi bercapuk.


Selain Syurga Buat Kaki #OOTD, Taiwan Juga Tawar ‘Muslim Friendly’. Hijabi Ini Kongsi Pelbagai Aktiviti & Tempat Menarik

Rata-rata hijabi memang gemar melancong. Malahan ia menjadi satu aktiviti tahunan yang tak mudah untuk dilepaskan. Ibarat seperti penghargaan untuk diri sendiri hijabi sanggup berhabis duit dan menabung demi mencapai percutian impian yang indah.

Tempat pelancongan bagaimana menjadi pilihan hijabi? Tentunya tempat yang menarik untuk OOTD dan pastinya mempunyai pelbagai makanan halal. Tempat pelancongan yang kini menjadi tumpuan dan Hijabista bawa anda bersama untuk merasai keunikan negara Taiwan. Tidak pernah terfikir negara yang mempunyai empat musim ini banyak menghidangankan makanan halal, malahan turut dianggap sebagai Muslim Friendly.

Ikuti Pengalaman Hijabista Melancong Di Taiwan:

1. PENGANGKUTAN : Pertama haruslah memilih tiket penerbangan yang berpatutan. Hijabista berpeluang menaiki China Airlines dengan penerbangan memakan masa selama 4 jam setengah dan yang menariknya penerbangan ini dihidangkan dengan makanan Muslim Friendly. Bukan itu sahaja, penumpang juga boleh menonton movie hinggakan tidak sedar kapal terbang sudah mendarat di Lapangan Terbang Touyun International Airport.

2. INTERNET AKSES: Disarankan membeli simcard untuk talian internet terus menerus yang berharga 300 TWD hanya RN40++ ( tempoh 6 hari unlimited internet access).

3. MyEasyCard ATAU iPASS: Prepaid perjalanan untuk memudahkan anda menaiki kemudahan awam. Uniknya prepaid ini boleh digunakan di lebih 10 ribu kedai serbaneka termasuk 7-eleven, Hi-life, Family Mart dan OK. Tarikh luput setahun selepas pembelian.

4. TANDA HALAL: Menjamu selera di hotel berdekatan. Makan tanpa was-was ya kerana tertera di pinggan dan mangkuk perkataan halal.

5. SEJADAH DAN AL QURAN: Tidak perlu risau sekiranya tidak membawa sejadah. Anda hanya perlu maklumkan yang anda Muslim dan mereka akan sediakan sejadah beserta Al Quran.

Penginapan hotel yang pertama Hijabista kunjungi iaitu Amba Hotel. Review sedikit keunikan hotel ini di mana ruang hiasan dalaman di bahagian penyambut tetamu memukau pandangan dengan hiasan lampu berhiaskan bakul rotan.

Manakala hiasan dalaman bilik begitu luas dan minimalis dengan hiasan. Apa yang dimaklumkan oleh pegawai bertugas Jeanie Mak sekiranya ingin merakamkan gambar matahari terbit di hiasan pandangan Bandar Taipei, inilah pilihan hotel yang tepat.

Antara dua lagi hotel iaitu Stay Hotel yang terletak di pertengahan bandar Taichung juga antara senarai tempat penginapan disarankan. Malam terakhir pula menginap di Regent Hotel yang berminat untuk memiliki barangan berjenama, lokasi hotel ini paling tepat kerana di kelilingi butik-butik jenama mewah.

Hari pertama Hijabista diberi kesempatan mengunjungi Taipei Grand Mosque. Sejenak kami di bawa meninjau sekitar masjid, tiada apa perbezaan dengan masjid di Malaysia. Kebetulan kunjungan kami pada hari Jumaat, Hijabista berpeluang meninjau ruang khas jualan untuk Muslim menjamu selera sebelum atau selepas solat jumaat.

Sesi temubual yang ringkas bersama En Salahuding selaku wakil Muslim Association di Taipei dan beliau menekankan yang negara Taiwan ini adalah Muslim Friendly.

Antara topik yang menarik dibincangkan:

TEMPAT SOLAT: Pengunjung boleh sembahyang di mana sahaja kerana surau tetap disediakan walaupun di stesen keretapi.

STREET FOOD: En Salahuding tidak menggalakkan Muslim untuk membeli makanan di street food, bimbang dengan penggunaan minyak yang sedia ada bercampur dengan bahan masakan yang bukan halal.

RESTORAN HALAL: Kebanyakkan kedai makanan mereka walaupun pemiliknya bukan Islam tetapi mereka menjaga bahan-bahan masakan yang digunakan, malahan setiap kedai mempunyai sijil halal yang ditetapkan. Paling penting terdapat juga tempat untuk mengerjakan solat.

JARANG BERLAKU KECURIAN: Menurut beliau jarang sekali pemandu pelancong dan penduduk tempatan memberi amaran tentang penyeluk saku. Hijabista mempunyai pengalaman yang tak dapat dilupakan di mana salah seorang daripada kami tertinggal barangan berharga. Alhamdulilah pekerja kedai menyimpannya walaupun sudah seharian. Bayangkan kalau sesetengah negara, pasti barangan berkenaan sudah lesap.

Pintu gerbang yang tersergam indah adalah signature bagi Negara China. Reka bentuknya yang mengekalkan destinasi kerajaan lama. Hijabista suka dengan aktiviti yang mereka lakukan di sini di mana semua golongan usia menbuat aktiviti riadah sambil menikmati angin bayu.

Setelah berkunjung di Menara Taipei 101 ni barulah Hijabista faham kenapa ramai pelancong mengunjungi Menara KL. Mempunyai ketinggian 508 meter dengan kelajuan elevator 30 saat sekali naik, jadi jangan risau kalau kena beratur panjang. Yuran pembayaran sebanyak RM80 untuk sampai di atas dan boleh menikmati pemandangan Bandar Taipei sepuas-puasnya.

Jangan Lupa Pose ala Mira Filzah

Perjalanan selama 1 jam dari Bandar Taipei dengan menaiki bas dan singgah di kawasan pengunungan Jiufen. Ada yang berpendapat ia persis Cameron Highland. Lorong yang berbukit ini di penuhi gerai makanan dan souvenier. Bagi mereka yang tidak tahan berjalan jauh dinasihatkan berhenti sebentar sambil menikmati bubble tea yang popular dan fresh dari atas dapur. Jangan teruskan perjalanan takut akan ketar lutut.

Rupanya Taiwan ini mempunyai pelbagai street market yang paling besar ala-ala Street Market Myeondong Korea pun ada. Ini antara street market yang sempat Hijabista kunjungi:

XIMANDEN MARKET: Apabila berkunjung ke sini diharapkan jangan tersesat kerana market ini sangat luas dengan beratus kedai dan bersimpang-simpang. Bagi mereka yang mencari penjagaan kecantikan persis hijabi Korea, inilah tempatnya. Apa yang menakjubkan tentang market ini, sekiranya anda tidak mahu membeli belah tetapi nak berehat menonton wayang, boleh singgah di lorong entertainment untuk lari dari kesesakan orang ramai.

SHILIN MARKET: Beroperasi dari tahun 1909, fungsinya sama dengan market yang lain tetapi di market ini kebanyakkan menjual souvenier untuk dibawa pulang. Makanan tidak disarankan beli tetapi air buble tea harus rasa.

NINGXIA NIGHT MARKET: Pakar dalam makanan ringan Taiwan. Ia adalah pasar malam pertama di negara ini untuk memisahkan lalu lintas dan trafik kereta pejalan kaki dan dapat ditemui dalam jarak 15 minit berjalan kaki dari stesen keretapi MRT Zhongshan yang berdekatan.

DATONG DISTRICH: Market yang sekali pandang Hijabista rasa seperti berada di Jonker Street di Melaka. Terdapat juga jualan barangan antik, cenderahati dan pelbagai makanan kering. Di sini juga terdapat restoran halal yang bernama Halalan Toiban.

Terdapat juga dua lagi dalam senarai 5 street market yang terkenal di Taiwan tetapi Hijabista tidak galakkan untuk dikunjungi kerana banyak menghidangkan makanan tidak halal. Dua market itu ialah Huaxi Night Market dan Raohe Street Night Market.

Mencari sedikit ketenangan dan lari dari kesibukan kota, datanglah ke Nantou yang mengambil masa 3 jam perjalanan dari kota Taipei.

RAINBOW VILLAGE TAICHUNG: Kaki OOTD pasti sukakan tempat ini. Mural yang berwarna-warni terdiri daripada motif kucing di lukis oleh seorang lelaki tua berusia 97 tahun yang gemar melukis sebagai aktiviti harian.

SUN MOON LAKE: Tasik yang terbentuk bulan dan matahari ini mempunyai pemandangan yang sangat indah. Sekiranya mahu merasai angin petang bolehlah menaiki bot mengelilingi dengan tenang laut biru ini dan juga menikmati pemandangan hijau bukit bukau dengan menaiki cable car.

FLYING COW RANCH: Tidak pernah memerah susu lembu, jadi anda boleh cuba di sini malah anda boleh memberi makan kambing sekali. Dengan menaiki tramp, anda boleh melihat bagaimana proses pembesaran dari kepompong menjadi kupu-kupu. Pengunjung diberi tiket percuma untuk merasai susu segar. Malah restoran makanan halal turut disediakan dalam taman rekreasi ini.

Chiang Kai-shek’s Shilin Residence Park: Nikmati keindahan kebun bunga dan kehijauan pokok-pokok disarankan dating ke taman ini.

ICE MONSTER: Basahkan tekak dengan ICE MONSTER kalau di Malaysia lebih di kenali sebagai ABC. Pelbagai warna dan perisa yang paling jadi keutamaan dan popular adalah ICE Pinapple.

Selain daripada pengalaman Hijabista mengunjungi Taiwan, kami bawa bersama pengalaman Mira Filzah sebagai duta Salam Taiwan untuk menjadi rujukan anda sekiranya bercadang untuk melancong ke sini. Hijabista rasa kena ulangtayang melawat Taiwan Jom sis!


Ketika Stres & Emosi Celaru, Cubalah Ambil Peluang Untuk ‘BER-ME TIME’ Dengan Allah

Stres boleh mempengaruhi tahap kesihatan individu. Ia juga membawa kepada pelbagai permasalahan dan penyakit yang lebih kompleks membabitkan emosi dan fizikal yang bukan saja memberi kesan ke atas individu bahkan orang sekeliling.

Selalunya apa yang anda lakukan ketika mengalami stres? Keluar berjalan-jalan, minum-minum kopi atau pergi ke kawasan lapang dan menjerit sekuat-kuat hati?

Stres macam-macam ye? Akibat stres muka jadi kusam dan hilang seri. Nak hilangkan stres dan menyerikan muka, buatlah ‘me time’ dengan ALLAH. Ambillah peluang kita bersunyi-sunyian bersama Tuhan kita.

‘Me time’ dengan ALLAH waktu sepertiga malam bangun melaksanakan solat tahajjud merupakan salah satu cara untuk meraih ketenangan hati serta melenyapkan kesedihan.

Rahsia solat tahajjud adalah ia membuat hati kita akan menjadi lapang dan tenang. Maka, wajah kita akan berseri-seri. Padahal kita tidak memakai ilmu pengasih atau pemanis pun.

Ramai orang akan suka berkawan dengan kita dan menyayangi diri kita. Dalam masa yang sama, sebenarnya perkara yang paling ingin digapai adalah untuk membina semula kekuatan diri bagi menghadapi segala mehnah dan ujian dunia.

Imam Ibnu Taimiyyah berkata: “Menjadi keperluan kepada seorang hamba itu untuk (memperuntukan) waktu supaya dia (dapat) bersendirian dengan dirinya (dan dapat memanfaatkannya) dengan berdoa, berzikir, mendirikan solat, berfikir, muhasabah diri serta memperbaiki jantung dirinya.” (Majmu’ Fatawa 1/426)

Bukalah hati kita seluas-luasnya, bangun tahajjud. Merataplah, menangislah, sujud lama-lama dan hati kita bercerita dengan ALLAH, bercakap-cakap dan beritahu ALLAH “aku ada masalah ni yaa ALLAH, aku ada ujian yang sangat besar yaa ALLAH..” “aku tak boleh ceritakan pada orang lain, mereka tak akan faham..”

Subhanallah kalau kita belajar, banyak kelebihan tahajjud ini. Semua beban berat yang kita tanggung akan menjadi ringan. Wajah kita yang kusam kerana beratnya ujian akan berseri-seri.

Jiwa yang kacau menjadi damai. Hati yang berserabut menjadi tenang. Otak kita yang terasa sempit menjadi lapang. Orang menjadi seronok nak berkawan dengan kita.

Hidup bukan hanya sekadar mengejar dan mendapatkan sesuatu di dunia, tetapi lebih tentang bagaimana manfaatkan waktu sebaik-baiknya untuk bekal akhirat yang abadi.


Patutlah Cantik! Wanita Korea Cuci Muka 3 Hingga 5 Kali Sehari, Kerap Pakai Pelembap, Krim Siang & Sunblock

Daya tarikan wanita Korea Selatan semestinya kulit mereka yang bersih dan bercahaya bak porselin seolah-olah seperti tidak memakai mekap. Sebagaimana mereka sangat berdisiplin dalam bidang pekerjaan begitu juga rutin penjagaan wajah yang bermula sejak awal remaja.

Wanita Korea juga sangat mementingkan penjagaan dalaman dan juga luaran. Mereka percaya menerusi pemakanan yang sihat akan menyerlahkan keindahan wajah secara semula jadi.

Wanita Korea tidak mengambil makanan berminyak, kurang gula dan jumlah garam yang minimum. Buktinya lihat saja makanan Korea, sangat jarang ada menu makanan berminyak dan manis. Kebanyakan hidangan menggunakan kaedah bakar atau rebus saja. Sebab itu kulit mereka terjaga dari dalam dan ini juga rahsia mengapa mereka kurus dan cantik,

Mereka juga mengamalkan sayur-sayuran pelbagai warna dalam hidangan harian dan buah-buahan untuk vitamin C. Vitamin C sangat bagus untuk kecantikan dan kesihatan kulit.

Walaupun wanita Korea tidak mengamalkan apa-apa petua kecantikan tradisional menerusi penggunaan bahan alami, produk mereka mengandungi semua bahan semula jadi terbaik dan dikeluarkan selepas melalui proses kajian yang ketat.

Sebab itu produk asas seperti pencuci muka, penyegar dan pelembap perlu ada bagi setiap individu termasuk remaja lelaki. Kemudian ia ditambah kepada topeng wajah, pupur, krim mata, serum dan krim malam yang dilakukan secara kerap dan konsisten.

RAJIN CUCI MUKA

Wanita Korea juga kerap mencuci hampir tiga hingga lima kali sehari diikuti pemakaian pelembap, krim siang dan pelindung matahari. Mereka juga memberus gigi setiap kali selepas makan.

Berbanding wanita di Malaysia yang hanya memakai sunblock ketika berkunjung ke pantai sebaliknya orang Korea menggunakannya setiap hari untuk mengelak daripada kulit kusam, bintik-bintik jeragat, jerawat dan kesan terbakar.

Bagi wanita Korea, sunblock adalah perkara wajib dan sangat penting diamalkan. Bak kata mereka tidak memakai bedak asas tidak mengapa asalkan memakai krim pelindung matahari.

Selain itu mereka sangat mementingkan penggunaan topeng wajah yang dipakai setiap hari. Tanpa mengira usia sama ada sebelum memakai alat solek atau selepas mencuci wajah, sekeping topeng wajah akan diletakkan pada muka. Amalan ini sememangnya sudah dipraktikkan sejak berabad lamanya dan diturunkan daripada satu generasi ke generasi lain.

Sebab itu topeng wajah dijual di merata tempat pada harga yang sangat murah. Mereka juga tidak kisah keluar dengan masih memakainya kerana menjadi amalan sejak turun temurun,

PANDUAN PENJAGAAN WAJAH WANITA KOREA:

1. Cuci wajah
Biasanya wanita Korea akan melakukan cucian wajah dua kali. Cucian pertama untuk membuang solekan pada keseluruhan wajah. Cucian kedua pula dengan menggosok perlahan kulit bagi merangsang peredaran darah.

2. Penyegar
Penyegar bertindak mengimbangi pH kulit dan menyediakan kulit untuk menerima manfaat atau khasiat produk penjagaan kulit lain yang digunakan selepas penyegar.

3. Esen
Esen membantu merawat kulit dan meningkatkan keupayaannya menyerap dengan mendapat manfaat produk lain.

4. Serum
Wanita Korea menggunakan tiga jenis serum khusus untuk menangani masalah kulit seperti antipenuaan, merawat tompok hitam dan menghidrat.

5. Topeng perawatan kulit
Gunakan topeng perawatan kulit setiap hari sebaik-baiknya sebelum menggunakan penyegar.

6. Krim mata
Sapukan krim mata dua kali sehari, pagi dan malam. Ratakan secara tekan dengan perlahan menggunakan hujung jari. Jangan sekali-kali digosok kerana ia boleh memberi kesan sampingan kepada kulit di sekitar mata.

Apabila melihat cara rutin kecantikan yang diamalkan oleh wanita Korea maka tidak hairanlah mereka memiliki kulit yang sangat halus dan mulus. Kesimpulannya untuk mendapatkan kulit yang sihat dan cantik, kita perlulah rajin membelai wajah.


Istiqomah Dalam Mencari Jodoh, Hijabi Ini Kongsi Caranya Untuk Belajar Istiqomah. Sangat Membantu!

Untuk kekal istiqomah dalam melakukan sesuatu perkara memerlukan kecekalan dan tekad yang kuat dalam diri. Tidak mudah untuk istiqomah, tidak kiralah dalam apa jua perkara kerana faktor sekeliling kadangkala boleh mempengaruhi diri seseorang individu.

Ramai yang berubah hati dan tidak istiqomah dek kerana terpengaruh dengan rakan-rakan terdekat. Jangan begitu. Ketahuilah bahawa untuk melakukan kebaikan memang punya banyak halangan. Nak kekal istiqomah, cuba baca perkongsian yang dikongsi oleh Leya Sari menerusi laman Facebooknya.

Menurutnya, pastikan sentiasa membawa Al-Quran ke mana sahaja dan baca. Jangan hanya setakat bawa sahaja. Ada 4 perkara penting yang perlu anda tahu. Ayuh baca perkongsiannya.

Cara saya untuk belajar ISTIQOMAH

1. Jangan tinggal Al-Kahfi (lepas Subuh and lepas Asar: Ayat 1-10 & 101-110)- Ilmu ni saya dapat dalam Kuliah Ustaz Wadi

2. Jangan tinggal Al-Waqiah (lepas Asar) dan jangan tinggal Al-Mulk (lepas Isyak atau lepas witir) – Ilmu ni saya dapat dalam Kuliah Ustaz Jafri Mahmood, Ustaz Ahmad Dasuki

3. Jangan tinggal baca Sayyidul Istigfar setiap kali lepas Subuh and lepas Asar – Ilmu ni juga saya dapat dari Kuliah Ustaz Jafri Mahmood

4. Kalau FREE lepas atau sebelum Dhuha amalkan Surah Ar-Rahman (ni ikut saya sendiri sebab jatuh cinta dengan Surah Ar Rahman)

Saya combinekan ilmu yang saya dapat. 3 surah wajib ni saya baca setiap hari. Amalkan selama 60 hari, tengoklah perubahan diri, Allah akan dorong satu persatu InsyaAllah.

Setiap orang memiliki garis hidup masing-masing. Tinggal bagaimana kita berusaha dan berikhtiar kerana tidak ada usaha yang sia-sia. Sebagai seorang yang beriman, harus kita yakin bahwa hanya Allah SWT yang menentukan jodoh kita. Jangan merasa iri melihat keberuntungan jodoh yang dimiliki orang lain sedangkan kita merasa jodoh tak kunjung tiba. Percayalah, bahawa kita dilahirkan bersama dengan ketetapan jodoh yang terbaik menurut Allah SWT. Tapi mengapa tetap jodoh tak kunjung tiba?

“Barangsiapa yang menunjuki kepada kebaikan maka dia akan mendapatkan pahala seperti pahala orang yang mengerjakannya” (HR. Muslim no. 1893).

Jazakalloh.


Apa Nak Buat Tengah Kusyuk Solat Tiba-Tiba Mak Panggil? Da’i Luqman Jelaskan Hukumnya

Kita mesti pernah alami situasi dimana nama kita dipanggil-panggil mak sewaktu sedang solat. Lepas tu terus rasa keliru nak teruskan solat ataupun jawab panggilan mak ya? Kalau tinggal solat takut dosa, tak menyahut panggilan mak takut dicop anak derhaka pulak.

Jadi, apakah tindakan sebetulnya yang perlu kita lakukan? Bagi mengelakkan salah faham, mari kita baca penjelasan yang telah diberikan oleh Da’i Luqman ini di laman twitternya.

KALAU MAK CALL (PHONE) MACAM MANA PULAK CHAQ?
__
Bab solat fardhu, hukumnya sama ja mcm info yg chaq share kat atas. Cuma bab fon ni ada keringanan sikit. Contoh, kita solat sunat, mak kita call, tapi fon dalam keadaan silence, atau fon dalam mode dering tapi kita tak tahu siapa yang call, maka dimaafkan untuk kita tak menjawabnya
.
Tapi lepas solat tu cepat2 lah call mak balik. Takut ada hal-hal kecemasan. Wallahua’lam 😊

Apa yang boleh kita ambil iktibar daripada kisah ini adalah begitu tinggi Islam memuliakan darjat ibu bapa berbanding amalan sunat yang lain. Oleh itu, lakukan yang paling penting dahulu sebelum melakukan amalan sunat yang lain. InsyaAllah hidup kita akan lebih diberkati.


10 Trend Beg 2023 Wajib Ada Dalam Koleksi Sekarang. Tahun Baru, Beg Baharu!

Sudah hampir tahun baharu, ya bermaksud sudah tiba masanya untuk membuang semua koleksi 2022. Eh jangan buang, boleh preloved! Memasuki 2023 bergaya dengan beg tangan baharu, adalah permulaan baharu secara emosi, tetapi sekurang-kurangnya anda boleh mempunyai aksesori baharu yang menyeronokkan untuk membantu anda memenuhi resolusi anda.

Semasa kita semua bersiap sedia untuk pergi ke gim dengan pakaian senaman yang terbaik, mengurangkan individu yang penuh dengan negativiti dan mempelajari sesuatu yang baharu, mari kita juga berazam untuk menjadi aksesori yang betul semasa melakukan…semua itu.

Mulakan tahun baharu betul-betul dengan trend beg terbaik 2023, lengkap dengan input daripada penggaya selebriti dan pembeli fesyen, di bawah.

Mungkin anda tidak mahu membawa banyak bebenan, atau apa-apa sahaja, pada tahun 2023. Cari beg bebas tangan dengan beg tali pinggang bergaya ini yang hanya memuatkan yang penting sahaja. Aliran mudah ini adalah kegemaran ramai penata gaya selebriti. Sebagai stylist, trend beg tali pinggang, mereka menyukai fungsinya menjadikan mereka sempurna untuk bekerja di set.

Saint Laurent Kate Textured-Leather Belt Bag

Christian Dior Mini Saddle Bag

“Lebih besar tote, lebih baik beg itu.” Idea di sini adalah untuk kelihatan seperti anda membawa segala-galanya kalau boleh semua isi rumah. Beg ini boleh memuatkan segala-galanya, termasuk komputer riba, cermin mata hitam, botol air, kasut, harapan dan impian anda.

YSL Saint Laurent icare maxi shopping bag in quilted lambskin Black

Acne Studios, Chanel dan Simone Rocha menampilkan beg dan cengkerang keras yang diinspirasikan vintaj di landasan, menjadikan trend ini mesti ada yang diperakui. Trend ini juga diluluskan oleh Moda Operandi. Siluet berstruktur menjadikan cengkaman genggam terasa baharu semula. Untuk masa yang anda tidak memerlukan banyak, klac akan membawa anda ke setiap kesempatan dan banyak lagi.

Fikirkan pakaian flapper yang dibuat menjadi beg tangan, ais yang diperbuat daripada kristal atau pinggir yang diperbuat daripada kilauan. Sukar untuk tidak sentiasa menunjukkan pergerakan dan kilauan ini, hidupkan hari anda 2023!

Bagi mereka yang lebih banyak organisasi pada tahun baharu, cuba beg poket yang dibesar-besarkan ini. Louis Vuitton, Versace, Ferragamo dan banyak lagi telah mengambil bahagian dalam aliran ultra-praktikal ini untuk musim bunga 2023 dan pasti aliran itu akan bertahan sehingga tahun baharu. Bahagikan barang-barang anda seperti anda uruskan hidup anda! Dengan cara yang sihat, sudah tentu.

Ultra-feminin adalah untuk musim yang akan datang dan tiada apa yang dikatakan kelas atau keanggunan seperti beg pemegang atas yang bagus. Anda tidak perlu kelihatan seperti nenek Upper East Side yang membawanya. Bottega Veneta, Dior dan Miu Miu menawarkan gaya terkini untuk musim bunga 2023, tetapi jika anda mahu kekal di hadapan, lihat gaya ini.

Mana-mana meja rias Y2K sebenar tahu bahawa chainmail sesuai untuk keluar malam atau makan tengah hari kasual. Girly dengan sedikit kelebihan, beg ini boleh digayakan dengan mana-mana pakaian.

Mungkin anda perlu menghapuskan beberapa perkara pada tahun 2023 dan benar-benar kembali kepada asas. Stan Row lebih memahami daripada sesiapa sahaja, asas tidak semestinya asas. Estetika ultra-minimalis adalah mudah, bersih dan jika dilakukan dengan betul, kelihatan sangat mahal.

Kita semua pernah mendengar klise tentang klise, petikan yang digunakan secara berlebihan dalam fesyen dan yang saya tidak suka bangkitkan sekarang, tetapi semua jenama kegemaran anda melakukannya pada musim ini di landasan. Daripada aksen anthurium Loewe, segala-galanya hingga cetakan bunga yang terang di Valentino, flora hadir lagi untuk musim bunga. Pecah tanah da!

Kilauan dan kilauan bukan sahaja untuk Malam Tahun Baru. Ia sepanjang tahun! Labuci boleh jadi kuat atau senyap seperti yang anda mahu. Beg landasan Dries van Noten menjadi halus, manakala Roger Vivier menunjukkan beg yang dihiasi secara maksimum. Pilih kilauan anda untuk 2023!

Fendi Nano Baguette Charm


Nak Kekal Sihat, Cantik & Jelita Macam Datin Seri Shahida, Hanya Amal Makan Ulam & Urut Seminggu Sekali

Setiap wanita perlu menjaga kecantikan diri, lebih-lebih lagi jika mereka iu seleriti ataupun yang menjual sesuatu produk. Penampilan diri yang cantik dan menarik, pastinya dapat memberi keyakinan kepada pelanggan untuk mendapatkan produk yang dijual. Penjagaan ini meliuti dalaman dan luaran kerana kedua-duanya penting bagi memastikan tubuh kekal cergas, sihat dan bertenaga.

Ada yang mengamalkan petua tertentu untuk memastikan diri sentiasa kelihatan cantik. Misalnya isteri keayangan Datuk Seri Allif Syukri, Datin Seri Nor Shahida Mohd Rasid yang sentiasa kelihatan cantik setiap kali berada di khalayak. Senyuman manis yang sentiasa terukir di bibir menjadi daya penarik dirinya untuk terus didekati peengikutnya. Biarpun sibuk dengan kerjayanya sebagai seorang usahawan, dia tidak lupa mengamalkan petua tertentu untuk sentiasa tampil cantik dan menarik. Ibu kepada 3 cahayamata termasuk seorang angkat ini tidak lokek untuk berkongsi rahsia kecantikannya.

Beliau memang gemar sekali mengambil ulam dalam setiap hidangan. Setiap kali makan nasi, mesti ada ulam tidak kira apa jenis asalkan ia adalah ulam.

Menurutnya beliau tidak suka tidur lambat dan paling lewat masuk tidur adalah pada jam 11 malam. Jika tidur lewat akan menjejaska aktiviti yang akan dilakukan keesokan harinya.

Amalan sejak dulu dengan mengambi air kosong setiap masa. Pengambilan air kosong secukupnya membantu kuit menjadi cantik, tidak kering dan bermasalah.

Sebagai seorang ibu yang telah melahirkan 3 cahayamata, memang sangat elok untuk mengamalkan amalan berurut bagi melancarkan peredaran daran. Selain itu, pastinya berurut penting untuk memastikan badan kekah sihat dan bertenaga. Beliau akan mengamalkan berurut ini seminggu sekali.

Beliau juga turut berpesan setiap wanita agar menjaga kesihatan dalaman untuk memastikan diri kita tampil bukan sahaja cantik tetapi sihat. Dan pastinya jamu dari produk syarikatnya sendiri yang diambil sebagai makanan tambahan.


Amalkan 13 Rahsia Mempercepatkan Jodoh Ini. Pasti Menjadi!

Soal jodoh pasti menjadi bualan harian, terutamanya bila tengok rakan-rakan lain semua dah berkahwin. Ada yang terus-menerus mencari, ada juga yang berserah sepenuhnya. Jodoh itu rahsia Allah.

Namun, perlu ada doa seiring usaha termasuklah 13 amalan rahsia ini yang boleh anda cuba amalkan untuk ditemukan jodoh.

Kadang kala terfikir jugak bila nak kahwin ni. Oh lambatnya. Tapi pernahkah kita bila kedengaran azan, terus bangkit untuk menunaikan solat tapi yang selalu kita buat melengah-lengahkan tuntutan solat tu. Sama jugak lah dengan jodoh kita.

Rasullah S.A.W bersabda yang bermaksud: “Solat pada awal waktu, dari awalnya mendapat keredhaan Allah dan di akhirnya mendapat keampunan Allah ”Riwayat al-Tirmizi

Kita kena betulkan niat kita berkahwin adalah untuk mendapat redha Allah. Itulah sebenarnya matlamat hidup kita.

Surah Yaasin merupakan hati atau jantung al-Quran. Biasanya surah Yaasin kerap dibaca pada malam Jumaat atau ketika melawat orang sakit atau yang meninggal dunia. Namun, surah ini jika diamalkan setiap hari, banyak manfaat yang bakal kita dapat. Allah akan mudahkan segala urusan hati itu. Yang tiada jalan keluar pun Allah akan permudahkan. InsyaAllah.

Amalan surah al-Waqiah akan memberikan kekayaan serta rezeki yang melimpah ruah termasuklah jodoh. Sabda Rasulullah S.A.W. maksudnya: “Siapa yang membaca surah al-Waqiah setiap malam, dia tidak akan ditimpa kesusahan atau kemiskinan selama-lamanya.”Diriwayatkan oleh Baihaqi dari Ibnu Mas’ud r.a.

Bila kita hendak hilangkan bebanan dihati kita, rasanya tidak salah untuk kita berterus terang kepada lelaki yang kita suka. Jika ada jodoh Insya Allah kita akan membina cinta yang halal. Selebihnya serahkan saja pada Allah. Jika tak berjaya, ingatlah bahawa ada yang lebih baik Allah sediakan untuk kita.

Sikap memilih ni penting juga tapi jangan berlebih-lebihan kerana tiada yang sempurna. Ini juga penyebab melambatkan jodoh kita untuk datang. Ada yang sudah dirisik oleh calon yang sesuai dan dia bersedia untuk terus menikah, namun ditolak disebabkan faktor-faktor tertentu. Jodoh kita sebenarnya cerminan diri kita. Masing-masing ada kelemahan dan kekuatan tersendiri. Asalkan agamanya dan akhlaknya baik dan mereka datang dari keluarga yang baik-baik, itu sudah cukup untuk dijadikan pilihan.

Kita semua tiada apa-apa kerana semuanya milik Allah. Jauhi sikap memandang rendah kepada orang lain dan berbangga dengan apa yang kita ada. Kita semua sama. Allah boleh beri dan ambil bila-bila masa yang Dia mahukan.

Bangunlah di sepertiga malam. Jika tidak mampu, cukup sekadar dua rakaat. Beberapa minit sebelum Subuh masih sempat untuk kita amalkan. Itu juga sudah dikira sebagai tahajjud. Dan berdoalah. Doalah apa saja. Allah sayang hamba-Nya yang sentiasa bertahajjud dan meminta doa kepada-Nya. Di saat insan lain terlena, kita bangun dan beibadah kepada-Nya. Dan cubalah untuk menangis setiap kali kita bertahajjud. Dengan izin Allah, doa kita sangat makbul saat kita berserah segalanya dan merayu kepada-Nya.

Selain dari sedekah berupa wang ringgit, senyuman juga sebenarnya sudah sebahagian daripada sedekah. Senyum juga menarik orang di sekeliling untuk sukakan kita. Senyum-senyum jugak tapi pandangan tetap perlu dijaga. Hatinya tenang tanpa resah, malah rezekinya pasti berlipat kali ganda. Jodoh itu juga sebahagian daripada rezeki. Bersedekahlah!

Kita tidak bahagia saat kita berbuat dosa. Dosa kita itulah sebenarnya yang membuatkan kita jauh daripada Allah. Sebenarnya hidup kita akan bahagia saat kita sentiasa ingat akan Allah. Tidak semestinya saat kita sudah ada pasangan, barulah kita bahagia. Islam itu mudah kepada orang yang hatinya kenal Allah. Hidup ini juga akan mudah saat kita kenal Allah. Bahkan perkahwinan juga akan mudah bila kita kenal Allah. Itulah kuasa Allah. Subhanallah.


Selamat Tinggal Kulit Kusam! Dapatkan Kulit Berseri Dan ‘Glowing’ Dengan 2 Langkah Ni!

Nak dekat hujung tahun ni mesti hijabi menghabiskan cuti hujung tahun dengan pergi melancong kan? Pernah tak sis alami kulit kusam, kering dan terbakar (Sunburn) terutamanya bila sis bercuti di tepi pantai atau pulau tropika beriklim panas?

Mesti tak seronok bila pulang dari bercuti rasa sengsara bila terpaksa berdepan kulit kusam, kering dan terbakar. Dah la susah nak ‘healing’ untuk dapatkan semula kulit yang cerah dan glowing. Hmm.. sedih betul!

Jangan risau sis! Hijabista ada penyelesaian untuk anda lindungi kulit terutamanya pada musim percutian.

Hanya amalkan dua langkah mudah ni, dapatkan semula kulit cerah, sihat dan yang paling penting ‘glowing’ tau! Bolehlah sambut tahun baru 2023 dengan gembira!

Untuk memiliki kulit berseri dan bebas cela, sis perlu kekalkan penghidratan dan kelembapan kulit kerana ini adalah kunci utama kepada kulit yang sihat, cerah dan bersinar!

Malah, bila kulit kita diberi air yang cukup kelembapan yang berada di bawah lapisan kulit mampu mengekalkan keremajaan kulit sekaligus membuatkan kulit bersinar, bebas kering dan kedut.

Hanya perlu amalkan dua cara ni untuk kulit kekal lembap. Pertama, minum air masak secukupnya, sekurang-kurangnya lapan gelas sehari.

Tapi kalau anda sejenis yang susah minum air masak dalam kuantiti banyak, mungkin cara kedua ni berkesan. Tak payah pening kepala, dapatkan je set hidrasi dari Hada Labo!

Hada Labo Hydrating Lotion dan HA Supreme Cera Hydrating Booster Serum mampu selesaikan masalah kulit kusam sekelip mata, tak payah minum air banyak-banyak pun tak apa.

Sis cuma perlu gunakan dua produk ini pada kulit wajah anda, dan Poof! Sis akan dapat kulit lembap, terhidrat dan glowing seperti magis!

Kelebihan dua produk yang mampu membantu mengekalkan penghidratan kulit dari Hada Labo ni adalah, menjadikan kulit sihat secara semula jadi. Tidak berminyak, mengecilkan liang pori dan melicinkan kulit agar solekan tahan lebih lama.

Hada Labo Hydrating Lotion dihasilkan menggunakan bahan-bahan organik seperti lima Asid Hyaluronik yang di fermentasi dan diformulasi menggunakan teknologi baharu agar meresap lebih jauh ke dalam liang kulit, serta melembapkan setiap ceruk lapisan kulit dan membaiki tekstur kulit.

Ia mampu mengunci kelembapan, mengimbangkan minyak dan air, mengecilkan liang pori, meningkatkan keserian, keanjalan dan kelicinan kulit secara alami!

Manakala, Hada Labo HA Supreme Cera Booster Serum pula dihasilkan dengan 4 jenis Asid Hyaluronik dan Ceramide, bertujuan melembapkan kulit serta-merta dan membentuk lapisan filem pada wajah yang melindungi dan mengunci air untuk mengelakkan kulit menjadi kering dan berkedut.

Bahan yang digunakan di dalam serum ini amat mujarab dan mampu menembusi lapisan kulit pada kadar tinggi, serta menyelesaikan masalah kulit dengan lebih pantas berbanding serum lain.

Paling best! Serum ni mampu memberi penghidratan kepada kulit selama 24 jam tau. Wow! Confirm kulit lebih mulus dan lembap lepas ni sis.

Di samping itu, serum ini juga menghidrat secara mendalam dan membantu mengetatkan liang pori besar pada wajah. Awesomeee!

Justeru, untuk memastikan penghidratan yang optimum, pastikan sis amalkan dua langkah ini.

Pertama, selepas mencuci wajah sapukan Hada Labo Hydrating Lotion pada muka dan pastikan ia meresap sepenuhnya ke dalam kulit wajah.

Kedua, oleskan Hada Labo HA Supreme Cera Hydrating Booster Serum dan ratakan pada wajah sebelum sis mulakan solekan.

Ketiga, pastikan sis gunakan dua produk ini terlebih dahulu sebelum memakai foundation, untuk solekan yang lebih licin dan tahan lama!

Fuh! Tengok lah perbezaan sebelum dan selepas tu sis.. Lepas tu banyak pula manfaat pada kulit dan senang je nak apply! Rutin kecantikan pun mudah hanya dengan tiga langkah je, sis boleh dapatkan kulit lembap dan glowing!

Kalau dah sold out dan melepas nanti jangan pulak nangis tepi bucu katil sis!


Hanya Dengan 1 Minit Sahaja, Kulit Anda Jadi Bersih Dan Selembut Kulit Bayi! Cubalah 5 Tip Mudah Ini!

Kepada anda yang sedang membaca artikel ini, set kan di minda anda, untuk tampil cantik sebenarnya tak susah tau! Apa yang penting, anda harus rajin dan sentiasa peka dengan kulit tubuh anda.

Anda juga harus ingat, untuk tampil dan kekal cantik, tidak perlu mengeluarkan kos yang banyak! Sebenarnya banyak cara mudah dan murah yang anda boleh cuba di rumah! Ini ialah senarai 5 tip menarik yang anda tidak tahu selama ini!

1. Bersihkan solekan

Harus diingat, solekan yang anda oleskan pada wajah harus selalu dicuci kerana ia merupakan bahan kimia yang boleh menyebabkan keradangan pada kulit jika dibiarkan terlalu lama. Oleh itu, cuci solekan mata kalis air dengan minyak kelapa, hasilnya cukup bersih! Malah sapukan juga pada wajah untuk menanggalkan sisa-sisa solekan. Selain kulit bersih, kulit juga menjadi lebih lembap. Bila kulit lembap, barulah semakin ‘glowing’ dan kurang masalah jerawat!

2. Kuku putih dan bersih

Ramai yang mengetepikan tentang kebersihan kuku. Kalau solekan cantik tapi kuku ada sisa-sisa hitam pun tiada guna juga tau!Untuk itu, apa kata anda cuba letakkan ubat gigi pada berus kuku. Kemudian gosok dengan lembut pada kuku yang telah direndam dalam air suam. Hasilnya? Kuku menjadi putih dan berkilat! Sesuai dilakukan selepas anda memasak. Ha! Kuning akibat kunyit pun boleh hilang.

3. Asah Kuku

Jangan biarkan kuku terlalu panjang. Nanti orang labelkan anda sebagai seorang yang pengotor! Jika anda tiada pengasah kuku, ambil sahaja kotak mancis dan asah kuku menggunakan bahagian tepi mancis yang bertekstur kasar. Kuku anda akan diasah sempurna.

4. Pin rambut kekal lama

Setiap kali anda menyepit rambut tentu ia mudah menggelungsur akibat licin bukan? triknya, ambil sehelai tisu dan letakkan penyepit rambut (bobbi pin) kemudian semburkan dengan penyembur rambut. Genggam bunjut tisu dengan penyepit rambut tadi dan goncangkan. Apabila disemat pada rambut, ia akan kekal kemas.

5. Segarkan mata

Bagi anda yang sentiasa menghadapi masalah mata kusam dan kuyu, oleskan penyamar noda pada sudut mata dan mesrakan. Kemudian letakkan sedikit pada puncak bibir. Anda akan tampak segar serta merta!

Bulan ini, Hijabista menghasilkan Majalah Hijabista Edisi Jawi menampilkan Nur Fazura sebagai penghias wajah hadapan. Menariknya, dengan setiap pembelian para pembeli akan menerima dua helai tudung istimewa.


Pernah Diejek Gemuk Sampai Menangis, Gadis Ini Akhirnya Berjaya Lenyapkan 24 KG & Kongsi Jadual Diet

Soal berat badan memang kita tak boleh berkompromi. Kalau rasa tak selesa dengan penampilan, cepat-cepat akan berusaha untuk menurunkan berat badan. Dengan usaha dilakukan, tidak mustahil akan mendapat berat badan idaman.

Seperti perkongsian wanita ini yang dulunya mempunyai berat 78 kg tetapi kini sudah berubah pada 54 kg. Dia berjaya lenyapkan sebanyak 24 kg hanya dengan mengamalkan cara diet yang betul dan sihat.

Apa yang menggembirakan dia sudah boleh memakai baju apa yang mahukan. Malah menjadikan dirinya lebih konfiden dan mudah untuk beribadah.

Menceritakan perjalanannya bagaimana dia boleh mendapat berat diingini dan melakukan pelbagai aktiviti yang disukai.

Kalau dulu dia diejek kerana mempunyai badan yang besar, malah sentisa menyarung baju saiz XXXL, tetapi kini segalanya sudah berubah.

Dia kini masih boleh tersenyum kerana sudah boleh menyarung baju bersaiz M. Tanpa mengambil pil atau suplemen hanya mengamatkan diet yang betul, akhirnya gadis ini telah dipuji keran berpenampilan lebih cantik.

Dulu berat 78kg

Tapi sekarang ni alhamdulillah 54kg… dah berjaya turun 24kg dengan cara kurus yang betul dan sihat.

Syukur sangat2.

Perasaan dah kurus ni.. ya Allah bestnya.

Saya dah boleh pakai baju yang saya nak. Saya jadi lebih konfiden. Nak beribadah pun lebih mudah.

Sekarang ni saya senyum je memanjang. Saya jadi lebih positif =)

Memang best sangat bila dah kurus.

Jadi hari ni nak kongsi sikit pengalaman saya dan dedahkan ‘rahsia’ macam mana nak kurus.

Selalu diejek

Jangan tipu la kalau orang tu kata dia tak kesah kalau gemok. Sebab saya pernah rasa dulu. Padahal tipu diri sendiri je. Just nak sedapkan hati.

Pernah dulu masa kat PLKN berat mencecah 78kg. Budak lelaki yang nakal2 panggil sy gemok pendek.

Masa tu perasaan sy sedih sangat. Hati kecil ni selalu terdetik “gemok sangat ke aku ni. Ahh biala”.

Dan pernah satu hari tu ada baju siapa tah – saiz xxxl – tercicir. Cikgu tanya tu baju siapa. Budak2 laki cakap saya yang punya. Time tu dah la diorang ramai2. Malu sangat.

Tapi orang macam saya pandai sorok. Buat tak tahu je. Nampak happy. Tapi sebenar hati terluka. Yela semua orang ada maruah kan. Jangan la buat saya macam tu.

Ada satu lagi cerita… Masa tu tahun kedua di universiti. Tengah duduk2 di lobi sambil tunggu lecturer masuk kelas,, ada sorang laki ni dia gocang2 air tin coke pastu terus buka air tin tu belakang saya.

Apa lagi terpancut keluar la habis kena baju saya. Dia terus jerit “GEMOK PENDEK!!”.

Hati saya masa tu Allah sahaja yang tahu. Sebab saya tak pernah kacau hidup dia. Tak pernah mintak duit dia. Orang sekeliling masa tu berkata sinis.. “Muda2 lagi dah tak pandai melawa”.

Semua kata-kata tu tersimpan dalam hati. Saya pendam. Menitis air mata saya. Saya nak berubah Sejak daripada pengalaman ngeri tu saya tekad. Saya nak berubah.

Balik je rumah saya mandi, bersihkan badan.. tenangkan fikiran. Pastu saya bukak laptop. Saya google..

“Cara kuruskan badan”

“Tips kuruskan badan”

“Kurus dengan sihat”

Bermula daripada hari tu saya mula jatuh cinta dengan dunia fitness dan kesihatan.

Saya banyak membaca tips dan teknik kurus. Saya baca artikel, tengok video.. Semua berkaitan macam mana nak kurus.

Tapi!

Malangnya saya hanya sekadar membaca.

Apa yang saya tak tahu. Semua saya tahu. Atkins, low fat, HICT, Tabata, kurangkan gula, minum air kosong, tak lebih segenggam nasi bla bla bla. Semua dalam kepala saya.

Hari ni saya cuba diet. Esok lusa saya still lagi diet.

Perghhh..

Bayangkan sebelum ni semua benda saya makan. Milo ais, makanan manis, peha ayam. Pastu tiba2 nak diet. Memang azab la.

Last2 lupa pulak saya tengah diet. Saya makan je apa yang saya nak. Balas dendam. Cheat day la kononnye.

Pastu saya akan menyesal and start balik diet. Huhu. Program kuruskan badan secara online. Perkara ni berlarutan sampai la satu hari tu.

Tengah syok main internet saya terjumpa satu blog – CABARAN STAILOO: program kuruskan badan secara online.

Saya macam tak percaya. Macam mana boleh kurus dengan online.

Tak perlu diet dan berlapar.

Tak perlu kuat bersenam.

Tak perlu beli produk.

Saya tak boleh tidur malam tu duk mikir pasal program kurus ni. Esok bangun jer tido terus saya join CABARAN STAILOO ni. Wow lepas saya join program ni baru saya faham. Macam ni rupanya cara betul nak kurus..

Yup kita boleh baca 1001 tips kuruskan badan. Tapi boleh ke kita buat kesemua tips tu??

Teknik kurus paling berkesan

Dalam CABARAN STAILOO saya diajar untuk buat satu per satu tips tersebut.

Amal dan jadikan habit. Lepas dah jadi habit tambah lagi tips yang baru. Jadikan habit kedua. Buat dan ulang.

Fuh. Memang berkesan teknik yang di ajar dalam program kurus ni. Saya di ajar makan ikut portion.

Tapi satu per satu. Mula2 fokus pada protein. Pastu sayur. Pastu karbohidrat. Pastu lemak sihat.

Yang penting satu per satu sampai jadi habit. Saya juga diajar teknik makan mengikut saiz badan. Macam saya yang jenis bulat ni, setiap kali makan saya kena pastikan ada:

– Satu saiz tapak tangan protein (ikan, ayam, daging)

– Satu saiz penumbuk sayur (brokoli, bayam, kubis)

– Separuh genggam karbohidrat (no exercise, no carbs)

– Dua ibu jari lemak sihat (almond, cashew, kekacang)

Dengan teknik ni saya jarang rasa lapar. Saya lebih enjoy waktu makan saya dan akan berhenti makan pada 80% sebelum kenyang. Dan yang paling saya suka teknik hidrasi.

Sepanjang hari saya perlu pastikan ‘cukup’ kandungan air dalam badan saya.

6 am: bangun jer tido terus saya minum 1 gelas air mineral/suam

8 am: 20 minit sebelum sarapan, 2 gelas air

10 am: teh hijau + 1 gelas air

2 pm: 20 minit sebelum makan tengah hari, 2 gelas air

4 pm: kopi + 1 gelas air

6 pm: 20 minit sebelum makan malam, 2 gelas air

8 pm: 2 jam sebelum tidur, 2 gelas air

Fuhhh..

Memang terkencing la dengan teknik hidrasi ni. Kejap2 gi toilet. Tapi takpe la. Badan sihat. Berat pun turun. Walaupun tak dahaga saya minum jugak.

Bukan minum air semata-mata untuk hilangkan dahaga, tapi untuk optimumkan fungsi sel, tisu, otot dll.

Daripada 78 kg kepada 54 kg. Dengan amal tiga teknik ni je berat dah mula turun 9kg (tanpa bersenam). Wah excited la saya. Baju pun dah longgar. Saya belum puas hati lagi. Jadi bulan seterusnya saya mula bersenam.

Ni jadual senaman saya:

Isnin: rehat

Selasa: rehat

Rabu: rehat

Khamis: rehat

Jumaat: rehat

Sabtu: rehat

Ahad: rehat

Hahahahhaha…..

Saya ni jenis malas bersenam. Sebab tu la saya tak pernah tetapkan bila hari perlu bersenam.

Dalam CABARAN STAILOO ni saya tak perlu kuat bersenam tapi perlu bergerak aktif. Jadi saya pilih untuk bergerak aktif.

Kebanyakkan masa saya akan pilih aktiviti yang mengeluarkan peluh. Contoh kemas rumah, naik turun tangga, berjalan kaki ke kelas dsb. Tapi coach kata kalau nak turun berat lagi CEPAT buat 12 senaman HICT. So saya cuba je la.

Jumping jack (total body)

Wall sit (lower body)

Push up (upper body)

Double crunch (abs & core)

Box jump (total body)

Squat (lower body)

Tricep dip (upper body)

Plank (abs & core)

High knees (total body)

Jump lunge (lower body)

Mountain climber (upper body)

Side plank (abs & core)

Mula2 terkial-kial jugak la nak buat senaman ni. Tapi nasib baik ada video tutorial. Saya ikut je video tu. Memang seronok.

Peluh keluar mencurah-curah. Lepas siap bersenam badan rasa ringan je sebab 12 senaman HICT ni akan bakar lemak dan kalori walaupun selepas 24 jam habis bersenam.

End result: berjaya turun lagi 12 kg berat!!

Program kurus yg enjoy dan langsung tak stress

Saya sangat berpuas hati sertai CABARAN STAILOO ni. Saya buat dan terus buat.

Apa yang saya perasan kalau dulu saya banyak membaca tapi selepas join cabaran ni saya lebih banyak BUAT dan PRAKTIS.

Yang tu perubahan saya paling ketara. Hasilnya berat badan turun dengan sangat ketara.

Lepas pada tu turun lagi 3 kg (masa ni berat tak turun banyak sebab fokus untuk naik sedikit otot. So walaupun tidur, lemak tetap dibakar sebab metabolisma dah tinggi).

Setelah join program kurus CABARAN STAILOO ni, dah berjaya capai target berat yang saya nak, 54kg.

Alhamdulillah. Dulu diejek, sekarang dipuji Saya ingat lagi masa bukak sem baru dulu. Time tu dah kurus.

Memang orang terkejut la tengok saya. Yang kelakar lecturer saya ingat saya kena penyakit. Huhu.

Tahun tu jugak saya konvo diploma. Best dapat pakai baju cantik masa hari keraian kita.

Ingat lagi budak laki yang sembur air tin coke kat saya tu?

Dia terkejut dan beriya mintak maaf dengan saya. Saya tak cakap apa2. Tapi dalam hati saya dah maafkan.

Kawan2 pun selalu puji saya nampak lebih cantik. Dan ramai yang tanya ‘rahsia’ sy kurus. Saya pun kata join jer CABARAN STAILOO ni nanti akan belajar teknik kurus yang betul.

Hidup saya sekarang lebih sihat dengan pemakanan yang betul. Senaman kadang2 buat tapi banyaknye tak buat. Hehe.. Tapi berat still maintain 54-55 kg.

Saya tanamkan dalam diri saya supaya sentiasa konsisten dengan habit saya dan teknik2 yang saya belajar dalam program kurus CABARAN STAILOO ni.

Dah boleh pakai baju saiz S. Happy sangat bila apa yang saya usahakan berhasil. Daripada xxxl sekarang S pun dah muat. Tapi kita patuh syariah sikit kita guna M la. Hehe.

Sekarang saya dah boleh pakai baju cantik2. Fesyen macam mana pun xpa. Janji sesuai dengan saya. Yela kita ni perempuan mesti nak berlawa kann.

Hidup saya sekarang lebih happy, sihat…

… dan nak buat apa2 aktiviti pun tak terbatas. Banyak yang dulu saya x boleh buat tapi lepas dah kurus ni macam2 saya cuba.

Alhamdulillah! Syukur pada Allah bagi saya nikmat ni. Memang satu kepuasan bila dah berjaya kurus.

Inspirasi

Semoga cerita saya ini akan memberi inspirasi pada anda untuk MULA diet secara sihat, tanpa perlu berlapar dan tanpa guna apa2 produk/ubat/suplemen kurus dsb.

Diet je mcm biasa dan tak perlu stress2.

Kalau anda tak tahu mcm mana cara kurus yang betul, atau anda perlukan guide smpai berjaya kurus, join jer CABARAN STAILOO.

InsyaALLAH dengan sistem, tips & teknik efektif.. akan kurus lebih cepat, mudah dan paling penting berkekalan.

Saya boleh, anda lagi la boleh

Yes you can,

Mira


7 Tip Berpakaian Yang Boleh Hijabi Praktikkan. Yang Penting, Tutup Aurat Mengikut Suruhan Allah

Wanita memang suka kelihatan cantik dan bergaya. Tentu rasa tak lengkap rasanya kalau seharian tidak melihat cermin. Tidak salah kalau nak bergaya cuma sebagai seorang wanita beragama Islam, anda perlu berpakaian mengikut syariat yang telah ditetapkan.

Jika dilihat, ramai wanita masa kini yang berpakaian ala kadar. Memang sudah menutup aurat tetapi pakaian yang dipakai terlalu ketat hingga menampakkan bentuk tubuh. Seharusnya sebagai seorang muslimah, anda seharusnya tahu apa yang boleh dipakai dan apa yang tidak boleh dipakai.

Jadi, sebelum anda membeli satu pakaian itu, ambil kira perkara-perkara ini terlebih dahulu.

Dari Fatimah binti Qais diriwayatkan bahawa Rasulullah s.a.w berkata:

“Sesungguhnya aku tidak suka jika tudungmu terlepas atau terbuka kain yang menutupi kedua betismu.” – Hadis Riwayat Muslim

Firman Allah Taala yang bermaksud:

“Wahai Nabi, suruhlah isteri-isterimu dan anak-anak perempuanmu serta perempuan-perempuan yang beriman, supaya melabuhkan jilbab (pakaian) mereka ke atas tubuh mereka; cara yang demikian untuk mereka lebih dikenali (sebagai perempuan yang baik-baik), maka dengan itu mereka tidak diganggu. Dan (ingatlah) Allah adalah Maha Pengampun, lagi Maha Mengasihani.” – Surah Al-Ahzab: 59

Firman Allah Taala yang bermaksud:

“Dan, janganlah mereka memperlihatkan perhiasan (tubuh) mereka kecuali yang zahir daripadanya, dan hendaklah mereka menutup belahan leher bajunya dengan tudung kepala mereka.” – Surah An-Nur: 31

“Sesiapa yang menyerupai sesuatu kaum, maka dia dalam kalangan mereka.” – Hadis Riwayat Ahmad, Abu Daud

“Ada dua golongan penghuni neraka yang belum pernah aku lihat… dan wanita-wanita yang berpakaian tetapi bertelanjang.” – Hadis Riwayat Muslim

Sekiranya seorang wanita memakai wangi-wangian untuk menghilangkan bau yang kurang enak pada badan, ia diharuskan. Tetapi jika bertujuan untuk memikat lelaki sehingga menyebabkan mereka ghairah untuk mendekati, maka dilarang sama sekali. Sekiranya anda memakai wangian untuk suami, ia dikira sebagai ibadah.

Dari Abu Musa Al-Asya’ari, dia berkata bahawa Rasulullah s.a.w bersabda:

“Apabila seseorang wanita memakai minyak wangi, lalu dia melewati suatu kaum hingga mencium aromanya, maka dia adalah wanita begini dan begini. Rasulullah s.a.w menyatakannya dengan nada tinggi.”

Elakkan daripada memakai pakaian yang berlainan jantina hingga mengelirukan orang ramai yang melihat. Jadi, sarung pakaian yang sesuai dengan peribadi anda sebagai seorang wanita Muslim yang sentiasa memelihara diri ketika keluar dari rumah.


Jangan Tinggalkan Ayat Kursi Lepas Solat. Jika Mahu Dilindungi Dari Virus Yang Menular. Amalkan!

Ketika dunia dijangkiti virus yang tular, tiada daya kita melawan kuasa Allah yang mendatangkan ujian kepada hambanya. Ujian yang diturunkan diambil sebagai iktibar bahawa kita harus lebih dekat denganNya.

Inilah masanya kita mendalami doa-doa dan surah yang terdapat di dalam Al Quran, salah satunya Ayat 255 dari Surah Al-Baqarah yang lebih dikenali sebagai ‘Ayat Al-Kursi’ ini juga digelar ‘Penghulu Segala Ayat Al-Quran’.

Ayat ini diturunkan selepas hijrah Nabi Muhammad SAW, dengan diiringi oleh beribu-ribu malaikat karena kebesaran dan kemuliaannya. Syaitan dan iblis juga telah menjadi gempar kerana adanya satu alamat yang menjadi perintang dalam perjuangan mereka. Maka Rasulullah SAW dengan segera memerintahkan Zaid bin Tsabit (penulis Al-Quran) agar menulis serta menyebarkannya.

Ayat ini disebut ‘Ayat Kursi’ kerana di dalamnya terdapat perkataan ‘KURSI’, bermaksud ‘Tempat Duduk Yang Megah Lagi Yang Mempunyai Martabat’. Iaitu syiar atas kebesaran Tuhan yang meliputi 7 lapis langit dan 7 lapis bumi.

Hikmat Ayat Al-Kursi (Kekuasaan Allah)

Ayat Kursi adalah seutama-utama ayat dalam Al-Quran. Rasulullah Shallallahu ‘Alaihi Wasallam menyuruh kita mengamalkan membaca surah Kursi. Fadhilat dan kehebatan ayat ini:


Kulit Tegang Dan ‘Awet Muda’, Tanpa Rawatan Estetik! Hanya Amalkan Makan 5 Jenis Buah Ini

Memiliki raut wajah yang awet muda sememangnya menjadi impian setiap wanita. Awet muda tidak hanya membuat wajah menjadi nampak lebih muda dari usia sebenar, malah memiliki kulit yang sihat di usia yang tidak ‘muda’ pastinya membuatkan hijabi lebih yakin kepada diri sendiri.

Terdapat banyak cara yang anda boleh lakukan untuk merealisasikan impian mempunyai kulit yang tampak muda, tanpa perlu melakukan sebarang rawatan estetik yang menelan belanja dan kos begitu tinggi.

Antara perkara yang boleh dijadikan rutin mendapatkan kulit yang muda bak gadis remaja adalah dengan bersenam, mendapatkan rehat yang secukupnya, amalkan memakai sunscreen dan memakai produk bersifat anti penuaan (anti-aging).

Namun, ada satu lagi cara yang paling mudah untuk dilakukan Hijabi dirumah sahaja iaitu mengamalkan makan buah-buahan yang sememangnya terkenal baik untuk menjamin kesihatan kulit wajah dan badan, serta membantu melambatkan proses penuaan

Di sini Hijabista senaraikan lima jenis buah-buahan yang jika sering dimakan akan membuatkan kulit anda sihat, tegang dan awet muda. Jom semak!

Buah delima merupakan buah yang disering disebut sebagai buah yang baik untuk kesihatan kulit dan kaya dengan antioksida. Buah delima ini juga dapat mencegah terjadinya kedutan pada kulit.

Selain itu, delima juga disebut-sebut mampu meningkatkan kadar kolagen pada kulit. Jika anda tak suka makan delima, tapi masih mahu mendapatkan kulit awet muda. Boleh je jadikan delima sebagai jus untuk memperoleh manfaatnya!

Buah seterusnya yang banyak memberi manfaat agar kulit kekal anjal dan remaja adalah buah Avocado. Menurut Healthline, buah Avicado juga kaya dengan antioksida sehingga membuat kulit lebih halus dan lembut. Avocado juga memiliki kandungan yang dapat melindungi kulit dari proses penuaan tau.

Kandungan vitamin A yang terdapat dalam setiap buah Avocado dipercayai mampu membersihkan kulit dari sel-sel kulit mati. Kandungan carotenoids pada Avocado ini juga dapat menghalang sebarang racun dari merosakkan kulit kesan dari terdedah kepada cahaya matahari yang berlebihan.

Buah blueberry merupakan buah yang kaya akan kandungan vitamin A dan C. Buah blueberry ini juga mengandungi Antosianin. Kandungan Antosianin ini dipercaya dapat menghalang segala kotorang bebas hinggap pada kulit anda.

Buah berwarna ungu tua ini juga mampu mencegah kerosakkan yang terjadi akibat paparan sinar matahari, dan pencemaran. Buah blueberry juga amat baik dalam mencegah terjadinya kehilangan kolagen dalam kulit.

Betik pula kaya dengankandungan antioksida, vitamin, serta mineral yang mampu memperbaiki keanjalan kulit. Buah yang kaya akan kandungan vitamin A, C, K, dan E mampu melambatkan penampakan garis halus pada wajah.

Betik juga mengandungi enzim yang dikenali sebagai Papain. Papain juga bersifat anti-inflamasi dan sering ditemukan dalam pelbagai produk yang mempunyai tujuan exfoliate.

Siapa sangka buah tembikai merah juga termasuk ke dalam kategori buah yang baik untuk kesihatan kulit? Kandungan vitamin A, C, dan E di dalamnya menjadikan buah berwarna merah ini sebagai pencegah terjadinya proses penuaan.

Ya! Buah tembikai juga dapat mencegah kulit agar tidak mudah berkedut atau kerepot.

Jadi kalau hijabi mahu kekalkan keanjalan kulit dan tetap awet muda. Mula lah jadikan amalan memakan buah sebagai rutin mulai sekarang!


Benda Boleh Baiki Buat Apa Nak Ganti, Macam Hidup Suami Isteri Masing-masing Pun Tak Sempurna

Perkahwinan bukanlah sesuatu perkara yang remeh-temeh. Ianya melibatkan dua insan yang bersetuju untuk sentiasa bersama tidak kira susah atau senang. Termasuklah saling membantu satu sama lain. Sedangkan lidah lagi tergigit inikan pula suami isteri. Adatlah dalam rumah tangga, adakalanya berselisih faham. Namun jangalah jadikan alasan untuk beralih arah.

Tiada manusia yang sempurna. Setiap manusia ada kekurangan masing-masing. Tidak perlulah terus-terusan mencari yang sempurna kerana sampai bila-bila pun kita tidak akan berjumpa dengan insan yang sempurna.

Dalam rumah tangga, suami dan isteri itu saling memerlukan. Suami melengkapkan isteri manakala isteri melengkapkan apa yang kurang pada suami. Itulah sebenarnya tujuan sesebuah perkahwinan. Jika kesempurnaan yang dicari maka sampai bila-bila pun kita tidak menemui kesempurnaan yang diimpi-impikan.

Berikut perkongsian Mizan Dzai tentang mengapa dalam rumah tangga perlu ada toleransi kerana suami dan isteri itu saling melengkapi antara satu sama lain.

BENDA BOLEH BAIKI JANGAN DIGANTI

Ada isteri lembut bicara menyambut suami di depan pintu sambil menunggu kucupan di dahi tapi masak air pun boleh kering, sudahnya bungkus tomyam dan kailan ikan masin di kedai Kak Yah Utara.
Ada isteri yang garang bak singa tapi setiap kali memasak mulut terkumat-kamit membaca selawat dan doa agar rumahtangga bahagia melalui kesedapan masakannya.

Ada isteri pandai melawa, segak bergaya sendat berbalut nangka tapi bila bab melayan suami, bukan main payah sampai nak kena suami mengamuk baru nak dengar kata.

Ada isteri sekadar cukup muka berpelembab dan pencuci tapi hidup di dunia dan akhiratnya demi redha suami, setiap nafas, bangun dan tidurnya hanya buat syurga yang kekal abadi.

TAK SEMPURNA

Sebab itu kita yang lelaki dan suami ni jangan la tak sudah-sudah pandang orang lain yang kononnya lebih baik dari isteri di sisi. Takkan pernah habis kalau nak dicarinya kekurangan isteri.

Kereta rosak pandai baiki. Kereta dah lama pandai pula dimodifikasi tapi isteri gemuk lonyot sana sini terus dicari ganti. Tuan puan, ini kita panggil bangang abadi.

Suami, sesekali rajinkan diri jenguk cermin kat rumah tu. Entah-entah kita punya kekurangan lagi banyak dari isteri. Silap-silap isteri yang banyak berkorban sepanjang hidup bagai hamba abdi.

Ini tidak, nampak bini orang lain lawa, dijelingnya si isteri.
Nampak bini orang lain manja, dibanding-bandingkannya dengan si isteri.

Nampak bini orang lain ada bisnes atau kerjaya masyuk bergaji, dikutuk-kutuknya isteri sendiri.

Nampak bini orang lain sempurna serba serbi, gatal juga kepala nak berpoligami kononnya melengkapi kekurangan si isteri.

LAYAKKAH NAK BERPOLIGAMI

Dalam sedar atau tidak, ramai sebenarnya cemburukan kehidupan yang kita miliki. Sebab tu kena banyakkan bersyukur, hargai apa yang sudah tentunya jelas depan mata sendiri.

Kita yang lelaki ni kalau nak berpoligami tapi keluarga sedia ada pun masih porak peranda, isteri pun kita tak pernah ajak solat bersama, isteri bahagia atau pun tidak sepanjang bernikah pun tak pernah kita bertanya, tak usah la.

Poligami itu tak salah, yang selalunya salah adalah cara yang kita guna pakai untuk ke arah berpoligami. Perhalusilah poligami itu sebaiknya, bukan semata-mata mampu kewangan, mampu kebatinan.

Nak mengurat pengganti atau madu buat isteri, tunjuklah kita hebat bukannya sebat semua kebodohan dunia dengan menceritakan aib dan keburukan isteri. Bukan dengan meletakkan semua kesalahan pada isteri sebagai lesen untuk kita berpoligami.

Kalaupun dah tak sayang dah tak cinta, sampaikanlah niat pada walinya. In shaa Allah bapa, abang atau saudara lelakinya akan bawa dia pulang ke rumah keluarga.

JADILAH LELAKI YANG BERTANGGUNGJAWAB

Bukannya diseksa dengan menyakiti hati atau batang tubuhnya. Be a gentleman. Lelaki yang kuat adalah lelaki yang mampu menahan talak atau perasaan marah pada isterinya.

Lelaki yang sabar pula ialah lelaki yang mampu mendidik dan membentuk isterinya manakala lelaki yang rugi adalah lelaki yang menjandakan isteri mereka untuk janda pilihannya.

Sabar, baik isteri mahupun suami.

Jadilah pasangan yang kuat menghadapi dugaan hidup dalam menjalani bahtera cinta sejati. Jadilah lelaki contoh untuk anak-anak lelaki kita kagumi. Jadilah lelaki contoh untuk anak-anak perempuan kita kahwini nanti.

Tidak pernah wujud isteri yang sempurna, apatah lagi suami yang cukup segalanya. Jangan dibuka ruang buat haiwan yakni pihak ketiga yang menunggu saat dan detik untuk menyondol rumahtangga kita.

Perkahwinan adalah institusi yang menemukan pasangan dan rakan kongsi hidup yang sehati dan sejiwa untuk sama-sama mengharungi segala suka dan duka erti kehidupan.

Selami serta hayati makna sebuah perkahwinan, iaitu saling bertoleransi dan melengkapi bukannya sesukahati mencari pengganti.


Bergaya Dengan Setiap Helaian, LARNEY Persembahkan Koleksi ‘Regal Raya’ Untuk Setiap Generasi

Mencari padanan baju raya adalah sisi gembira hijabi menyambut Syawal, apatah lagi apabila sudah lama tidak menyambutnya dengan keluarga tercinta. Nah tiba masanya mencari helaian yang sesuai dan selesa ketika menyambut lebaran.

Menampilkan 15 rekaan baru dalam pelbagai warna, kempen Regal Raya tahun ini dibintangi oleh jelitawan Fyza Kadir dan Whulandary Herman dalam persalinan eksklusif koleksi dari LARNEY tidak pernah mengecewakan.

Koleksi Aidilfitri dari jenama LARNEY sering menjadi tumpuan setiap kali musim perayaan Aidilfitri menjelma dan tahun ini sekali lagi LARNEY mencuri tumpuan. Dikenali dengan rekaan eksklusif yang pasti menaikkan seri pemakai, LARNEY mempersembahkan koleksi baru bagi santapan fesyen Aidilfitri tahun 2022 bertemakan REGAL RAYA.

Dengan kempen penuh glamour yang dibintangi oleh dua jelitawan yang tidak dapat dinafikan punyai aura tersendiri, Fyza Kadir dan Whulandary Herman, koleksi ini meneruskan mesej optimis yang disampaikan pada tahun-tahun sebelum ini namun lebih sarat dengan gaya unik dan tersendiri bersesuaian dengan situasi post-pandemic dunia. Pemilihan Fyza dan Whulandary juga dilihat begitu tepat justeru menjadikan keduanya sebagai pasangan muse paling elegan buat jenama LARNEY sehingga kini.

Masih mengekalkan estetika LARNEY yang terkenal dengan gaya feminin, sofistikated dan mewah, jenama ini mempersembahkan rekaan klasik yang dimodenkan seolah-olah membawa anda yang lama mahupun yang baru meneroka silhouette warisan lama namun diberi nafas baru.

Menurut Zura Zabidi, pengasas serta pengarah kreatif bagi LARNEY, “Sebanyak 15 rekaan baru kami perkenalkan untuk tahun ini dengan pelbagai warna dan pelanggan kami boleh memilih daripada rekaan santai serta mudah seperti kaftan dan kurung Kedah, sehinggalah ke rekaan yang lebih dramatik dan moden yang sememangnya bagaikan sudah sinonim dengan jenama ini. Kami juga telah mengolah beberapa rekaan yang menjadi kegemaran ramai dari tahun-tahun sebelum ini seperti Lockdown Kurung, Reborn Kurung Riau dan Rebirth Kaftan; dan memberikannya nafas baru. Tahun ini juga, LARNEY memperkenalkan buat pertama kali rekaan pleats untuk baju kurung pesak, kurung Pahang dan juga abaya dengan kolar tinggi atau high neck abaya”.

Menggunakan pelbagai fabrik daripada sutera satin, exquisite neat pleats, kain kapas sehinggalah kain crepe, bercorak eksklusif serta sulaman (embroidery) premium dari seluruh dunia yang dipilih sendiri oleh Zura, dia percaya bahawa REGAL RAYA akan diterima baik oleh wanita dan dapat menarik peminat-peminat generasi baru bukan sahaja kerana rekaannya yang menarik serta mesej positif yang disampaikan.

“Dari kualiti jahitan, kemasan yang mewah sehinggalah pemilihan fabrik, REGAL RAYA adalah surat cinta kami untuk semua pelanggan LARNEY. Sebagai jenama yang amat mengutamakan kepuasan pemakai, kami berikan hanya yang terbaik untuk mereka. REGAL ialah satu perkataan yang mempunyai makna yang amat besar – dari segi luaran dan dalaman. Gaya yang anggun, rapi dan hebat jika digabungkan bersama keyakinan yang tinggi pasti menaikkan seri; dan dengan persalinan REGAL RAYA dari LARNEY di Aidilfitri ini, saya pasti siapa sahaja akan terpesona. Ini juga bertepatan dengan pemilihan Fyza dan Whulandary sebagai wajah kempen ini. Kedua-duanya adalah inspirasi buat ramai wanita di luar sana dan saya berbangga mereka sudi untuk turut terlibat di dalam kempen Aidilfitri kami tahun ini”, tegas Zura lagi.

Hijabista menghasilkan Majalah Hijabista Edisi Jawi menampilkan Nur Fazura sebagai penghias wajah hadapan. Menariknya, dengan setiap pembelian para pembeli akan menerima dua helai tudung istimewa.


Dayah Bakar Kongsi Tip Penjagaan Kulit ‘Paling Murah’, Tak Perlu Keluarkan Kos Pun!

Dayah Bakar, merupakan figura dan nama yang tidak asing lagi dalam arena pengacaraan negara, wajah manis ibu kepada seorang cahaya mata ini seringkali menghiasi kaca-kaca televisyen bagi pelbagai program kewanitaaan dan kerohanian.

Namun, apa yang menarik perhatian adalah kemulusan kulit wajah duta kepada jenama Wardeh iaitu jenama penjagaan kulit yang berasal dari Indonesia yang kini mula menempa nama dan menembusi pasaran Malaysia ini.

Justeru, Hijabista berkesempatan menemui Dayah Bakar pada majlis perlancaran duta sebuah jenama produk kesihatan yang menampilkan sahabat baiknya Uyaina Arshad baru-baru ini.

Di kesempatan itu, Hijabista telah meminta Dayah Bakar berkongsikan tip kulit yang sentiasa kekal sihat dan berseri miliknya.

Sebelum mendedahkan tip yang diamalkan, Dayah Bakar sempat mengulas berhubung jenis kulit yang dimilikinya. Meski sentiasa kelihatan mulus dan sihat namun, sebagai selebriti Dayah akui dia juga tidak terlepas dari mengalami beberapa masalah kulit.

“Jujurnya bila bercakap mengenai skin breakdown. Tipu lah kalau kata tiada, meskipun nampak flawless dan saya tidak mempunyai masalah kulit serius seperti jerawat. Tapi saya punya muka, jenis yang cepat kering, mudah terbakar (Sunburn) dan berjelaga (tiny bumps). Lagi tak best apabila kulit saya akan ambil masa yang lama untuk dia recover semula,” ujar Dayah Bakar

Tambahnya lagi, antara amalan yang dilakukan apabila mukanya berjelaga atau sedang mengalami fasa terbakar (sunburn) Dayah Bakar akan merehatkan mukanya daripada mengenakan sebarang solekan yang tebal agar kulit dapat bernafas dan kembali seperti sediakala.

“Jadi apa yang saya selalu amalkan, adalah cuba rehatkan muka daripada ‘heavy make-up’ setiap kali saya tiada kerja, sebab kalau kerja kita memang tak boleh nak elakkan,” jelasnya.

Selain mengelakkan muka mengenakan solekab yang tebal, Dayah Bakar juga mendedahkan bahawa dia akan memakai Aloe Vera gel pada wajah. Tapi tip yang paling penting tanpa perlu mengeluarkan kos adalah seperti berikut.

“Lepas tu saya akan selalu pakai Aloe Vera gel daripada Wardah dan juga minum banyak air, sebenarnya Air kosong ini adalah tip kecantikan yang paling murah dan tidak memerlukan kos pun sebenarnya,” dedahnya.

Tambahnya lagi, elakkan diri dari terperdaya dengan dakyah-dakyah orang lain atau cadangan untuk menggunakan sembarangan produk kecantikan. Mungkin peroduk itu berkesan kepada sesetengah individu, tetapi tidak memberi kesan yang sama kepada kita.

Tegas Dayah Bakar, tindakan ‘melompat produk’ ini amat berbahaya dan tidak sihat kepada kulit kita.

Kita perlu memberikan masa yabg sewajarnya untuk kulit kita sembuh, tanpa menggunakan terlalu banyak produk yang kita tidak tahu kemampuannya untuk menyembuhkan masalah kulit yang kita hadapi.

“For you to recover your skin and bagi saya satu lagi jangan mudah terpedaya dengan dakyah ‘yang ini elok, yang itu elok’ dan melompat-lompat produk.

“Kalau cuba sesuatu produk tu, ambil waktu lama sedikit, lagi-lagi kita nak bagi peluang dekat kulit kita untuk bernafas kan. Jadi itu je rutin yang saya amalkan,” katanya.

</div


Kempen Fesyen Penuh Kontroversi, 5 Jenama Ini Tampil Keunikan Dalam Berkarya!

Ada apa dengan kempen fesyen? Beratus-ratus kempen fesyen yang diiklankan di setiap majalah fesyen, laman sosial seperti di Instagram, Twitter dan Facebook juga diaplikasi Tiktok, kami persembahkan 5 Kempen Terbaik yang pernah mewarnai dunia fesyen.

KENZO AUTUMN/WINTER 2013

Chic and young! Apa yang tidak menarik kalau bukan dari jenama KENZO ini? Hasil garapan kreatif si pereka juga persama pereka kreatif seni grafik untuk Toilet Magazine, Pierpaolo Ferrari, Maurizio Cattelan dan Micol Talso mencipta visual yang dinamik. Apa yang menariknya untuk kempen ini, signature dari Kenzo masih jelas terlihat bila mana kesinambungan diantara unsur technicolor, pop-art juga surrealism art menjadi kunci utama dalam penghasilan imej kempen ini. Tambahan pula dengan padanan model terbaik, Sean O’Pry bersama dengan pelako popular Jepun, Rinko Kikuchi. Jelas, penggunaan model yang bagus menyumbang kepada kekuatan juga kebersanan sebuah kempen itu.

Penceritaanya mudah. Apa yang mahu disampaikan oleh pereka jenama ini, ia bagaikan gambaran satu perjalanan kembara pasangan si kecil merentasi segala rintangan sambal ditemani oleh warna-warna yang terang menemani mereka. Pilihan menarik dari HIJABISTA adalah imej di mana si kecil terbaring sambil disepit pakaian mereka. Bertambah menarik apabila adanya halaman kumbang dan rama- rama yang terang. Bukan itu sahaja, imej lain yang meggunakan simbol mata dan imej seolah berada di apungan awan memberi gambaran jelas sifat berani oleh pereka jenama ini dalam menterjemahkan ilusi penceritaan kepada orang ramai.

PRADA MEN’S AUTUMN/WINTER 2013

Christopher Waltz, Ezra Miller dan Ben Whishaw. Barisan artis popular ini barangkali sudah cukup mnejadikan kempen ini menjadi tarikan ramai. Tidak perlu grafik yang heavy. Juga, tidak perlu penambahan animasi untuk penghasilan kempen ini, ia sudah cukup menjadikan kempen ini attaractive! Sesuai dengan status jenama ini sendiri, simple yet exclusive, elemen itu dibawa dalam kempen fesyen ini milik jenama mewah PRADA ini.

Diambil oleh jurugambar terbaik, David Sims, kali ini jurugambar ini mahukan sesuatu yang berlainan. Jikalau dahulu David menggunakan khidmat model untuk kempen bagi jenama mewah ini, kali ini David mahu menggantkan leading actors kepada seorang model. Kenapa tidak? Nah! Ia menjadi hit! Mana tidaknya, perabot corak geometri dan muted colour palette seperti kuning mustard dan burnt sienna sekali gus menaikkan unsur 1960-an.

Jelas, di situlah garapan idea tercetus juga inspirasi diambil dari zaman itu untuk koleksi ini. Gaya bersahaja dan diambil dari sudut yang berbeza, menjadikan kempen ini bukan sahaja mewah dari penjenamaan brand, malah mewah dari segi kempen nya juga.

LOEWE AUTUMN/WINTER 2015

Pernah menjadi kontroversi buat seketika, kempen ini seolah-olah miliki aura sehingga orang tidak putus berbicara mengenainya. Pengarah kreatif, Loewe Jonathan Anderson masih memberi kepercayaan penuh kepada jurugambar Steven Meisel untuk kempennya kali ini.

Apa yang menjadi kunci kepada kekuatan kempen ini adalah apabila potret diri jurugambar ini sendiri, Meisel yang bercium dengan seorang lelaki yang tidak dinamakan. Penuh dengan seribu satu rahsia namun ada nilai krativiti di sebalik imej kempen ini. Selari dengan koleksinya pada masa ini dimana Loewe menciptaka karya artistic dengan gaya androgini yang padu dengan pilihan palet warna yang klasik. Jika anda mengamati setiap satu imej kempen ini, sememangnya model lelaki ditata rias persis wanita. Baik dari segi penggayaan rambut dan shilloutte rekaannya, memang lebih feminine dan glamour. Namun, hasil dari ideannya yang unik ini, menjadikan kempen ini one of the best campaigns of all time!

LOUIS VUITTON”S SPRING/SUMMER 2015

Untuk kempen pakaian lelaki Spring / Summer 2015 Louis Vuitton , pereka Kim Jones memberi penghormatan kepada Rajasthani, inspirasi utama untuk koleksi ini. Keindahan Bandar Jaipur, India diindahkan lagi dengan kekuatan seni yang ada pada jurugambar Peter Linderbergh. Walaupun pendatang baru, namun masih mampu menghasilkan imej yang berkualiti juga menepati konsep dari jenama mewah ini.

Terkenal dengan nilai artistik pada setiap bangunan di bandar ini, menjadikan kempen ini lain dari yang lain. Paduan warna gelap dan pencahayaan romantic memberi kedalaman ketara pada Peter untuk memberi yang terbaik. Menariknya lagi, setiap garisan melengkung seni bina Maharaja yang dibina di banar ini memberi gambaran penh terhadap penghasilan Jones untuk koleksinya di mana imej geometric juga silhouette yang lebih lembut menjadi tunggak utama dalam penghasilannya. Kreatif dan inovatif! Jelas, gabungan diantara pemandangan lokasi juga rekaan yang hebat mencipta satu dimensi mewah dalam sebuah kempen itu.

CALVIN KLEIN SPRING 2016

Jenama Calvin Klein ini tidak pernah lari dari isu hangat. Tidak pula penat mencipta kontroversi seluruh dunia. Kalau dahulu pada tahun 1992, jenama Calvin Klein mencetuskan “media storm”, pabila Mark Wahlberg dan Kate Moss yang baru sahaja berusia 17 tahun pada masa itu diangkat sebagai model utama untuk kempen itu dengan imej yang agak seksi. Pun begitu, akhirnya ia dilabelkan sebagai one of the most iconic campaigns of the 90s.

Untuk tahun 2016 ini, sekali lagi jenama ini mencipta fenomena dengan menampilkan barisan artis ternama sebagai penguat kempen ini. Terus-terusan ia menjadi perbualan orang ramai apabila Justin Bieber, Kendal Jenner, Abbey Lee Kershaw, Kendrick Lamar, Fetty Wap, dan Laura Sorensen memuat naik gambar juga video di laman sosial media mereka dengan menggunakan slogan:

I____ in #mycalvins

Akhirnya hashtag #mycalvins ini menjadi fenomena seluruh dunia. Sasaran yang lebih mega- millennium untuk kempen kali ini bakal dikecapi dengan penerimaan seluruh dunia walaupun ada segelintirnya memberi respon yang negative terhadap kempen ini. Apa yang menariknya, jika anda melihat pada semua gambar mahupun video yang dimuat turun oleh barisan artis ini, ia seoleh menceritakan apa yang boleh dibuat oleh koleksi pakaian dari jenama Calvin Klein. Jelas, walaupun ia berunsur seksi, namun mesejnya jelas ternyata dan setiap lapisan masyarakat memahami akan konsepnya.

Pelbagai jenis jawapan yang diisi oleh barisan artis untuk menguatkan lagi promosi kempen ini sekali gus menaikkan jualan berskala besar jenama ini.

I live in #mycalvins

I dream in #mycalvins

I am free in #mycalvins

I focus in #mycalvins

I flaunt in #mycalvins

Sudah pasti setiap imej dari setiap selebriti ini punya gamabaran yang berbeza. Semuanya pasti ada mengena dengan jawapan yang diisi di slogan itu. Contohnya imej dari Justin Bieber yang berdiri sambil memakai boxer putih dari Calvin Klein bersama dengan sebuah patung. Slogannya I flaunt in #mycalvins. Sedikit seksi namun masih menarik dan sudah pasti menarik minat ramai orang khusunya wanita untuk melihatnya! Tidak mustahil dengan adanya kolaborasi terbaik ini, juga maklum balas positif dari orang ramai, kempen ini bisa sekali lagi menjadi ‘one of the most iconic campaigns for 2016.’


Ini Doa Ibu Bapa Untuk Anak Hadapi Peperiksaan. Amalkan Untuk Hati Tenang.

Ketika musim peperiksaan zaman sekarang bukan anak yang risau tetapi ibu bapa lagi terlebih risau.

Kerisauan itu bukan dek kerana tidak percaya anak tidak dapat menjawab soalan peperiksaan tetapi bimbang dengan cabaran yang di hadapi zaman ini.

Untuk ibu bapa yang anak menghadapi peperiksaan boleh amalkan doa ini. Anda boleh baca untuk membantu anak anak anda yang sedang belajar dan akan menghadapi peperiksaan.

Bantu anak kita untuk jadi pelajar cemerlang yang berjaya dunia dan akhirat.

DOA IBU BAPA UNTUK ANAK MENGHADAPI PEPERIKSAAN

Ya Allah, Ya Tuhan Kami,

Kami mohon keampunan Mu, kami mohon kerahmatan Mu, kami mohon taufik dan hidayah Mu ya Allah.

Ya Allah, Ya Tuhan Kami,

Kau ampunkanlah dosa kami, dosa kedua ibu bapa kami, dosa anak anak kami, dosa saudara mara kami, dosa ahli keluarga kami, dosa guru guru kami dan dosa semua kaum muslimin dan muslimat.

Ya Allah, Ya Tuhan Kami,

Permudahkan urusan kami di dunia dan urusan kami di akhirat. Jadikanlah kami manusia yang sentiasa bersyukur kepada Mu. Jadikanlah kami manusia yang sentiasa mencintai Mu ya Allah. Ya Allah, jadikanlah apa yang kami lakukan ini sebagai suatu amal ibadah yang diterima Mu.

Ya Allah, Ya Tuhan Kami,

Ikhlaskan hati anak anak kami untuk mempelajari ilmu Mu. Tetapkan niat dihati mereka agar apa yang mereka lakukan ini semata mata kerana Mu ya Allah. Semata mata kerana Mu ya Allah. Semata mata kerana Mu ya Allah.

Ya Allah,

Kami mohon kepada Mu, permudahkanlah mereka faham apa yang diajar oleh guru-guru mereka ketika mereka berada di dalam kelas. Lapangkanlah dada mereka untuk menerima ilmu Mu ya Allah.

Ya Allah,

Tidak lama lagi, anak anak kami akan menduduki peperiksaan SPM dan peperiksaan-peperiksaan lain ya Allah. Kami mohon kepada Mu ya Allah, bantulah anak anak kami dalam peperiksaan yang akan mereka hadapi ya Allah.

Ya Allah,

Peliharalah kesihatan anak anak kami dihari peperiksaan nanti. Permudahkanlah mereka menjawab soalan ketika peperiksaan nanti. Berikanlah ketenangan kepada mereka ketika menjawab soalan, jauhilah mereka daripada perasaan resah dan gelisah ketika menjawab soalan peperiksaan. Dorongkanlah hati mereka untuk menjawab setiap soalan sepertimana skema jawapan.

Ya Allah Ya Tuhan Kami,

Lembutkanlah hati pemeriksa yang memeriksa kertas jawapan anak kami nanti. Dorongkanlah hati dia untuk memberi markah yang lebih kepada anak anak kami. Tutuplah matanya daripada melihat kesalahan yang anak kami lakukan.

Ya Allah,

Berilah keputusan yang cemerlang dalam peperiksaan anak anak kami. Mudah-mudahan dengan keputusan yang cemerlang ini, mereka dapat melanjutkan pelajaran ke peringkat yang lebih tinggi lagi, semoga ia sebagai pembuka jalan untuk mereka menjadi hamba Mu yang soleh dan menghampirkan diri mereka kepada Mu.

Jadikanlah anak anak kami pelajar yang cemerlang ya Allah, cemerlang di dunia dan cemerlang di akhirat. Kami mohon kepada Mu, Kau perbaikilah akhlak anak anak kami. Jadikanlah mereka pelajar yang cemerlang dan mempunyai sahsiah diri yang baik. Tanamlah sifat mahmudah dalam diri mereka dan buanglah sifat mazmumah dalam diri mereka.

Ya Allah, jadikanlah anak anak kami seorang pemimpin di kalangan orang yang bertakwa.

Ya Allah,

Apa yang kami doakan ini bukan untuk diri anak anak kami sahaja, tetapi apa yang kami doakan ini juga untuk anak anak sahabat ku ya Allah. Berikanlah mereka kejayaan yang cemerlang di dunia dan di akhirat.

Ya Allah,

Sesungguhnya, anak kami inilah harapan kami. Kami mahu mereka Berjaya ya Allah. Kami mahu mereka mengubah nasib keluarga kami ya Allah. Berikanlah taufik dan hidayah Mu yang berkekalan ya Allah.

Ya Allah,

Jadikanlah anak kami anak yang soleh ya Allah. Yang menyejukkan mata kami memandangnya ya Allah. Jadikanlah anak kami ahli syurga ya Allah. Dorongkanlah hati mereka untuk melakukan amalan amalan yang membawa mereka ke syurga Mu ya Allah.

Jauhkanlah hati mereka daripada melakukan amalan amalan yang membawa mereka ke neraka Mu ya Allah. Tetapkan lah hati mereka untuk menunaikan solat. Janganlah Kau melalaikan mereka dengan perkara perkara yang tidak berfaedah ya Allah.

Ya Allah,

Kami tidak mampu untuk mengawasi anak anak kami setiap waktu ya Allah. Kami serahkan anak kami untuk berada dibawah penjagaan Mu ketika mereka tidak bersama kami ya Allah. Gerakkanlah hati mereka untuk berada di tempat tempat yang Engkau redhai. Dan jauhilah mereka daripada berada di tempat tempat yang Engkau murkai.

Ya Allah,

Perkenankanlah doa doa kami ini. Kami memohon kepada Mu kerana Engkaulah tuhan kami. Kami meminta kepada Mu kerana Engkaulah yang menciptakan kami. Kami merayu kepada Mu kerana Engkaulah yang Maha Mengkabulkan doa doa kami ini.

Jika Engkau tidak memakbulkan doa kami ini, siapa lagi yang akan memakbulkannya. Jika Kau tidak mendengar doa kami ini, siapa lagi yang akan mendengarnya. Bantulah kami ya Allah. Ya Rahman. Ya Rabbul Alamin.

sumber: Fateh team


Muka Breakout Sebab Stress Exam, Gadis Ini Temui Cara Pulihkannya Dalam Masa Singkat & Selamat

Kadang-kadang, musim peperiksaan boleh membuatkan kita menjadi stress hingga membuatkan wajah menjadi breakout. Sedihnya! Makin bertambah stresslah jadinya. Usah risau girls! Apa kata cuba ikuti rutin yang dikongsikan oleh gadis ini bagi pulih daripada breakout ini.


Kenali Jenis-jenis Minuman Kopi Yang Dijual Di Kafe Hipster. Lepas Ni Tak Pening Nak Pilih!

Jika anda tidak dapat membayangkan hidup tanpa kopi, anda tidak bersendirian: mulakan setiap hari dengan secawan. Terdapat begitu banyak jenis kopi yang popular untuk dipilih, pelbagai jenis minuman berasaskan kopi minuman sejuk, sudah tentu, serta minuman berasaskan espreso seperti cortados, cappuccino, macchiatos dan banyak lagi. Aghhhh pening!

Walaupun untuk peminum kopi yang gemar, menu di kafe lain boleh menjadi sukar untuk dinavigasi. Anda boleh membancuh kopi titisan untuk diri sendiri setiap hari dan masih tidak tahu apa yang membezakan kopi daripada espresso, atau cara membezakan latte daripada cappuccino.

Teruskan membaca untuk mendapatkan panduan mudah tentang pelbagai jenis kopi, bermula dengan jenis biji kopi yang paling biasa. Anda mungkin terinspirasi untuk menukar pesanan kafe anda atau menyediakan beberapa minuman mewah di rumah!

Kopi adalah minuman yang dibancuh yang diperbuat daripada biji kopi, yang sebenarnya adalah biji panggang tanaman kopi. Spesies kacang yang digunakan, dari mana ia diperoleh dan cara ia dipanggang semuanya akan mempengaruhi rasa dan aroma cawan terakhir yang akan anda teguk. Dua kategori utama biji kopi yang akan anda temui ialah Arabica dan Robusta. Jadi apa bezanya?

Anda mungkin pernah melihat beg kopi berlabel “100 peratus Arabica.” Arabica adalah jenis kacang yang paling popular digunakan untuk kopi. Biji Arabica dianggap lebih berkualiti daripada Robusta, dan ia juga lebih mahal. Ia menghasilkan kopi dengan rasa yang lebih manis dan kurang keras.

Biji robusta biasanya lebih murah untuk dihasilkan kerana tumbuhan robusta lebih mudah ditanam. Ia mempunyai kandungan kafein yang lebih tinggi dan rasa lebih pahit daripada biji Arabica. Kacang ini sering digunakan untuk membuat campuran kopi segera dan espresso.

Kopi hitam diperbuat daripada biji kopi yang dikisar biasa yang dibancuh panas. Ia dihidangkan tanpa tambahan gula, susu atau perasa.

Biji kopi secara semula jadi mengandungi kafein, tetapi pemanggang boleh menggunakan beberapa proses berbeza untuk mengeluarkan hampir kesemuanya. Kopi tanpa kafein dibancuh dengan kacang tanpa kafein ini.

Kebanyakan orang tahu bahawa pukulan espresso lebih kuat daripada jumlah kopi yang sama, tetapi apakah perbezaannya, sebenarnya? Tiada apa-apa yang berbeza secara semula jadi tentang kacang itu sendiri, tetapi apabila kacang digunakan untuk membuat espreso ia dikisar lebih halus, dan ia dibancuh dengan nisbah tanah kepada air yang lebih tinggi daripada apa yang digunakan untuk kopi. Hasilnya ialah cecair yang lebih pekat, dengan rasa yang lebih berani.

Minuman klasik ini biasanya 1/3 espreso dan 2/3 susu kukus, di atasnya dengan lapisan buih nipis, tetapi kedai kopi telah menghasilkan penyesuaian yang kelihatan tidak berkesudahan. Anda boleh bereksperimen dengan sirap berperisa seperti vanila dan rempah labu atau mencipta versi bukan tenusu dengan menggunakan susu oat. Barista yang mahir sering memusingkan buih menjadi seni latte!

Minuman berasaskan espreso ini serupa dengan latte, tetapi lapisan atas berbuih lebih tebal. Nisbah standard ialah bahagian yang sama espresso, susu kukus, dan buih. Ia sering dihidangkan dalam cawan 6 auns (lebih kecil daripada cawan latte) dan boleh ditambah dengan taburan kayu manis.

Macchiato ialah pukulan espresso dengan hanya sentuhan susu kukus atau buih. Dalam bahasa Itali, macchiato bermaksud “berwarna” atau “bertompok”, jadi caffè macchiato merujuk kepada kopi yang telah diwarnai dengan susu.

Pesan minuman ini dan anda akan mendapat suntikan espresso yang dicairkan dengan air panas.

Minuman Perancis yang terdengar mewah ini sebenarnya sangat mudah, ia adalah bahagian kopi yang sama dan susu kukus atau melecur.

Minuman yang berasal dari Sepanyol ini adalah separuh espresso, separuh susu kukus. Tidak seperti kebanyakan minuman kopi Itali, ia mengandungi sedikit atau tiada buih. Ia biasanya dihidangkan dalam gelas 4.5 auns.

Seperti latte, minuman ini terdiri daripada espresso dan susu kukus, tetapi nisbah espresso kepada susu adalah lebih tinggi. Barista juga melipat susu semasa ia mengukus, yang menghasilkan tekstur yang lebih baldu.

Pukulan manis pada latte ini diperisakan dengan gula dan coklat, biasanya dalam bentuk serbuk koko, coklat cair, atau sirap.

Adakah terdapat sesuatu yang lebih baik daripada segelas kopi ais pada hari yang panas (atau mana-mana hari, dalam hal ini)? Cara paling mudah untuk membuatnya: Bancuh secawan kopi panas biasa, kemudian sejukkan di atas ais. Tambah apa-apa susu dan pemanis yang anda suka.

Versi sejuk latte hanyalah espresso dan susu di atas ais.

Salah satu trend kopi terbesar sedekad lalu, ia dibuat dengan merendam serbuk kopi secara perlahan-lahan di atas air sejuk atau bersuhu bilik, supaya rasanya lebih licin dan kurang pahit daripada kopi ais biasa, yang dibancuh panas. Perlu diingat bahawa cold brew lebih pekat daripada kopi ais, jadi selalunya ia lebih berkafein. Anda boleh mencairkannya dengan susu atau krim.

Pemanggang kopi termaju membangunkan jenis minuman sejuk yang lebih baharu ini menggunakan teknik daripada industri bir, diselitkan dengan buih nitrogen, jadi ia mempunyai tekstur berbuih seperti bir. Kedai kopi yang bergaya mengeluarkan minuman sejuk nitro dari pili, dan anda boleh membelinya di Starbucks dan coffee beans.

Perkataan ini boleh digunakan untuk menggambarkan pelbagai jenis kopi dan minuman espresso yang telah diadun dengan ais. Minuman seperti slushy selalunya mengandungi beberapa jenis susu dan sirap berperisa, serta lapisan atas krim putar.

Mudah bukan jika anda telah mengenali pelbagai jenis kopi yang sentiasa berada dalam menu kebanyakkan restoran. Jadi apa lagi, pesanlah dengan penuh bangga.

Hijabista menghasilkan Majalah Hijabista Edisi Jawi menampilkan Nur Fazura sebagai penghias wajah hadapan. Menariknya, dengan setiap pembelian para pembeli akan menerima dua helai tudung istimewa.


Ikut 4 Tip Ini Kalau Nak Berjaya & Jadi Jutawan Muda Macam Lofa. Salah Satu Kena Bersikap Positif & Ingat Tuhan

Baru-baru ini tular di media sosial pelakon dan usahawan muda yang berjaya, Neelofa dikritik kerana dikatakan tidak mengenakan ‘legging’ apabila menggayakan seluar koyak di lutut yang jadi trend masa kini.

Ketika itu Lofa memuat turut percutiannya bersama adik dan kakaknya di Itali setelah menjadi salah seorang speaker di UNDP Youth Forum.  Admin seronok melayan gambar percutian mereka ini kerana pemandangan cukup indah  yang diambil sepanjang mereka berada di sana.

A post shared by Noor Neelofa Mohd Noor (@neelofa) on Sep 15, 2017 at 5:51am PDT

Kita ketepikan dulu soal itu kerana pasti Lofa ada penjelasan untuk menjawab dakwaan ‘hater’ itu. Kita fokus kepada kejayaan lofa baru-baru ini yang membawa nama Malaysia apabila dijemput memberikan ucapan di forum kepada belia baru-baru ini di New York.

Membahaskan topik  “Kepelbagaian Budaya Dan Daya Kreativiti Untuk Pembangunan Mampan Dan Keamanan”, Neelofa banyak menjadikan pengalaman peribadi dan keadaan sosial di Malaysia sebagai contoh sepanjang pengucapan beliau selama 30 minit.

Memang kita respek dengan Lofa kerana dalam usia masih muda sudah bergelar usahawan berjaya malah boleh dilabel jutawan muda. Kegigihannya menjalankan perniagaan Naelofar Hijab patut kita jadikan contoh untuk berjaya seperti dirinya.

A post shared by Noor Neelofa Mohd Noor (@neelofa) on Sep 19, 2017 at 8:19pm PDT

Lofa memang seorang yang tidak pernah duduk diam. Ada sahaja yang dilakukan untuk terus memantapkan empayar perniagaan yang diuruskan bersama  keluarganya.

Artis yang kini mendominasi follower tertinggi di media sosial instrgam mengumpul 5 juta ini telah tersenarai antara 11 rakyat Malaysia dalam  ‘Forbes 30 Under 30 Asia’ dan menjadi duta Swarovski juga telah melonjakkan namanya sebagai selebriti muda paling berjaya setakat ini.

A post shared by Noor Neelofa Mohd Noor (@neelofa) on Jul 25, 2017 at 4:55am PDT

Baru-baru ini, Lofa ada berkongsi tip bagaimana untuk berjaya dalam dunia perniagaan. Hanya berbekalkan empat perkara dan bagi usahawan yang baru bertatih dalam bidang ini elok sangat jadikan ia sebagai panduan. Untung sabut boleh jadi jutawan muda seperti pelakon drama Suri Hati Mr. Pilot ini.

Untuk berjaya kita perlu cabar diri sendiri. Lakukan apa yang disukai dan jangan berasa was-was untuk melakukannya. Tidak ada yang mustahil dalam dunia ini dan perlu terus berani mencuba keluar dari zon selesa.

A post shared by Noor Neelofa Mohd Noor (@neelofa) on Aug 27, 2017 at 10:52pm PDT

Untuk menjadi usahawan berjaya kita perlu sentiasa berfikiran positif.  Tidak semestinya kita akan berada di atas dan ujian Allah itu datang tanpa kita duga. Tetapi bangkit dan belajar daripada kesilapan lalu. Cuba perbaiki kekurangan diri ke arah yang lebih baik. Jangan sesekali biar unsur negatif mengganggu hidup anda. Belajar terima sesuatu perkara dengan tenang dan positif.

A post shared by Noor Neelofa Mohd Noor (@neelofa) on Aug 3, 2017 at 4:55pm PDT

Bagi kata-kata semangat pada diri sendiri. Cuba bercakap dengan diri dan katakan anda boleh lakukan. Hanya diri kita sahaja tahu sejauh mana kemampuan anda untuk melakukan sesuatu perkara yang lebih baik.

A post shared by Noor Neelofa Mohd Noor (@neelofa) on Sep 20, 2017 at 2:33am PDT

Akhir sekali jangan lupa berdoa. Rezeki itu semuanya datang dari Allah. Sentiasa bersyukur dan biasan motivasi pada diri sendiri. Insya-Allah rezeki berganda akan datang pada kita jika sentiasa mengingati-Nya. Kejayaan milik semua orang dan yang pasti anda perlu berusaha mencapainya.

A post shared by Noor Neelofa Mohd Noor (@neelofa) on Jul 31, 2017 at 6:30pm PDT


Temui Koleksi Pilihan Daiyan Trisha Bersama Kolaborasi Clarks. Selesa Dan ‘Stylish’!

Daiyan Trisha seorang pelakon yang cantik, dan semua yang dipakainya sentiasa kelihatan cantik dan bergaya. Ini kerana Clarks bekerjasama dengannya untuk koleksi Spring/Summer 2023.

Elemen keselesaan dan rekaan ringkas namun elegan menjadi titik permulaan bagi Daiyan Trisha memperibadikan 10 rekaan kasut koleksi Clarks x Daiyan Trisha.

Reka bentuk dan keselesaan adalah beberapa perkara yang dihargai apabila membeli kasut baharu kerana ia akan dipakai selama berjam-jam pada satu masa.

Lebih khusus lagi, Clarks bekerjasama dengan Daiyan Trisha untuk koleksi Musim Bunga/Musim Panas 2023. Dalam koleksi musim ini, Clarks menyerlahkan reka bentuk, gaya, keutamaan dan nilai estetik yang sepadan dengan Daiyan.

“Kami sangat teruja untuk melancarkan Musim Bunga/Panas 2023 pada Hari Raya ini dengan Daiyan sekali lagi. Kami melalui pengalaman yang menakjubkan dengannya tahun lepas, dia adalah inspirasi kepada rakan kreatif dan generasi muda

“Kerja yang dia lakukan tepat dengan jenama, nilai dan mesej kempen ‘For The World Ahead’ kami. Jadi, kami berbangga untuk mengambil langkah bersama Daiyan untuk mencipta impak positif hari ini,” jelas Tara McRae, Ketua Pegawai Pemasaran & Digital Global Clarks.

Menurut Daiyan Trisha, koleksi kolaborasi Born To Charm terdiri daripada 10 rekaan yang memenuhi semua gaya, cita rasa dan estetika. Reka bentuk inklusif memberikan wanita daya tarikan yang unik dengan menjadi tulen dan pada tahap terbaik mereka sambil memakai kasut yang paling selesa dan bergaya.

Antara 10 reka bentuk pilihan Daiyan Trisha untuk keselesaan dan boleh disesuaikan mengikut apa-apa gaya. Keselesaan tetapi stylist!

Koleksi Clarks x Daiyan Trisha SS23 boleh didapati mulai 17 Mac 2023 di semua kedai Clarks Malaysia dan dalam talian di www.clarks.my.


Tutorial MEKAP Ringkas: Solekan Bibir Warna Gelap Gaya GEN Y Untuk Hijabi Yang Berani BEREKSPERIMEN

Walaupun tidak bermekap hanya sekadar calitan di bibir juga mampu menyerlahkan penampilan seseorang. Namun bukan semua warna gincu bibir yang sesuai dipakai kerana jika salah pilihan akan menyebabkan wajah kelihatan hodoh.

Pemilihan warna gincu biarlah berpadanan dengan tona kulit. Ada beberapa rahsia untuk warna- warna gincu yang sesuai dengan semua kulit dan antaranya rona berry red.

P/s : Sekiranya anda mempunyai bibir yang tebal, gincu jenis ‘matte’ adalah yang paling sesuai. Ia akan membuat bibir anda kelihatan penuh dan menawan. Elakkan mengguna pengilat bibir kerana akan membuatkan bentuk bibir tampak besar.


Dah Diet Dan Bersenam, Tapi Perut Masih Buncit! Apa Silapnya? Ini 5 Jawapan Yang Perlu Anda Tahu!

Masalah berat badan bukanlah perkara baru bagi rakyat Malaysia. Bukan sahaja kaum lelaki, malah kaum wanita juga mengalami masalah yang sama. Faktor pemakanan merupakan salah satu penyebab utama berat badan bertambah.

Pernahkah anda mengalami situasi dimana apabila anda sudah mengamalkan diet dan juga bersenam, tetapi berat badan masih lagi naik mendadak? Apakah silapnya?

Kali ini team Hijabista akan kongsikan kepada anda faktor utama diet dan senaman anda tidak berfungsi untuk menurunkan berat badan.

Cuba anda periksa kembali menu diet anda. Kaedah ‘suku-suku separuh’ merupakan kaedah terbaik untuk memastikan menu anda ideal dan berkualiti. Keseimbangan protein dan karbohidrat harus ditekankan dalam hidangan menu anda. Malah, bukan itu sahaja, kurangkan pengambilan gula dan garam untuk memastikan perut tidak mudah buncit.

2. Senaman tidak konsisten

Selain daripada itu juga, pastikan senaman yang anda lakukan sentiasa konsisten dan tahap halangan bertambah setiap masa! Cuba corakkan senaman anda untuk memberi kelainan dan keunikan pada pilihan senaman anda!

Apa kata anda lakukan senaman larian pada waktu pagi, dan berbasikal pada waktu petang. Untuk waktu malam juga, anda boleh melakukan senaman yoga. Apabila adanya bentuk senaman seperti ini, anda pasti lebih bermotivasi untuk bersenam. Jika malu buat sendirian, anda boleh menyertai kelas zumba, salsa dan sebagainya.

3. Waktu makan tidak teratur

Bukan sekadar pemilihan menu sahaja, tetapi waktu makan yang tidak teratur juga menjadi salah satu punca berat badan bertambah walaupun anda sedang berdiet. Usah lepaskan waktu makan pagi anda terutamanya! Ia boleh membuatkan anda untuk makan dengan banyak apabila tiba waktu makan yang seterusnya! Sebaik-baiknya, pelan waktu makan anda untuk memastikan waktu makan anda teratur.

4. Mengharapkan ‘result’ yang cepat

Ramai dikalangan kita yang inginkan hasil yang cepat. Padahal, corak senaman tidaklah sekuat mana. Jadi, tepuk dada tanya selera. Jika anda inginkan hasil yang cepat, anda harus pastikan diri sentiasa berdisplin dan komited terhadap objektif anda!

5. ‘Curi-curi’ makan

Tidak salah sebenarnya jika ingin makan bila berasa lapar apabila anda dalam proses diet. Tetapi, harus diingat, usah ‘curi-curi’ makan makanan yang tidak sihat. Lebih baik jika anda makan buah ataupun makanan berkhasiat seperti oat untuk mengisi perut anda yang lapar!

Bulan ini, Hijabista menghasilkan Majalah Hijabista Edisi Jawi menampilkan Nur Fazura sebagai penghias wajah hadapan. Menariknya, dengan setiap pembelian para pembeli akan menerima dua helai tudung istimewa.


Hati Gelisah & Tidak Tenang Permainan Syaitan, Amalkan Doa Ini Untuk Ketenangan Jiwa & Minda!

Sebagai umat Islam, kita sudah sedia maklum bahawa syaitan ialah makhluk Allah yang akan sentiasa menghasut manusia ke arah kejahatan. Kita disarankan untuk kuatkan iman dan sentiasa berdoa kepada Allah S.W.T supaya dipelihara dari segala keburukan.

Antara kejahatan syaitan adalah menjadikan hati kita tidak tenang dan sentiasa rasa gelisah. Ia akan membuatkan kita tidak aman dan tidak tenteram kerana tidak menjumpai ketenangan dalam jiwa. Namun, usah risau. Allah S.W.T sudah memberikan kita barisan doa di dalam Al-Quran yang boleh kita baca sewaktu hati tidak tenang.

Firman Allah:

Ingatlah, hanya dengan mengingat Allah hati menjadi tenang.”

QS Ar Ra’d : 28

Kadang-kala kita terlupa bahawa hanya dari Allah S.W.T sahaja yang mampu memberikan ketengan secara mutlak pada kolam jiwa dan nurani kita. Disebabkan alpa mengejar dunia, kita juga sering kali terlupa tentang amalan yang seharusnya kita lakukan kepada-Nya.

Amalan doa yang boleh kamu amalkan untuk ketenangan hati & jiwa:

1. Doa Memohon Ketenangan

رَبَّنَا أَخْرِجْنَا مِنْ هَٰذِهِ الْقَرْيَةِ الظَّالِمِ أَهْلُهَا وَاجْعَلْ لَنَا مِنْ لَدُنْكَ

Robbanaa akhrijnaa min haadzihil qoryatidz dzoolimi ahluhaa waj’al lanaa min ladunka waliyyan waj’al lanaa min ladunka nashiiroo.

Maksudnya:

Ya Allah, keluarkanlah kami dari tempat ini yang zalim penduduknya ini, dan berilah kami pelindung dari sisi‐Mu serta berilah kami penolong dari Mu”

(QS. An‐Nisa: 75)

2. Doa Penenang Hati

اَللّٰهُمَّ اِنِّىْ اَعُوْذُبِكَ مِنْ جَهْدِالْبَلَاءِ وَدَرْكِ الشَّقَاءِ وَسُوْءِ الْقَضَاءِ و شَمَاتَةِ الْاَعْدَاءِ

Allahumma inni a’uuzubika min jahdil bala’. Wa darkish shaqa’. Wa suu il qadhaa’. Wa shamaamatil a’daa’.

Maksudnya:

Ya Allah, aku berlindung kepada-Mu dari menemui penderitaan, dari takdir yang buruk & dari keberhasilan musuh

3. Doa Penenang Hati

يَا حَيُّ يَا قَيُّوْمُ بِرَحْمَتِكَ أَسْتَغِيْث

Yaa hayyu yaa qayyuumm. Bi rahmatika astaghiiths.

Maksudnya:

Wahai Rabb Yang Maha Hidup, wahai Rabb Yang Berdiri Sendiri tidak memerlukan segala sesuatu, dengan rahmat-Mu aku meminta pertolongan.

4. Doa Penenang Hati

اللهُمَّ لا سَهْلَ إلا مَا جَعَلتَهُ سَهْلا وَ أنتَ تَجْعَلُ الحزْنَ إذا شِئْتَ سَهْلا

Allahumma la sahla illa ma ja’altahu sahla wa anta taj’alul hazna iza syi’ta sahla.

Maksudnya:

Wahai Tuhanku, tiada kemudahan melainkan apa yang Engkau jadikan mudah dan perkara yang susah boleh Engkau jadikan mudah apabila Engkau mengkehendakinya.”

5. Doa Penenang Hati

اللَّهُمَّ اِنِّى اَعُوْذُ بِكَ مِنَ الْهَمِّ وَالْحَزَنِ وَاَعُوذُ بِكَ مِنَ الْعَجْزِ وَالْكَسَلِ وَاَعُوذُ بِكَ مِنَ الْجُبْنِ وَالْبُخْلِ وَاَعُوذُ بِكَ مِنْ غَلَبَةِ الدَّيْنِ وَقَهْرِ الرِّ جَالِ

Allahumma inni a’uuzubika minal hammi wal hazan. wa a’udzubika minal ajzi wal kasali, wa a’udzubika minal jubni wal bukhli, wa a’udzubika min ghalabatid daini wa qahrir rijaal.

Maksudnya:

Ya Allah, aku berlindung padaMu dari rasa sedih dan gelisah, aku berlindung daripada sifat lemah dan malas, dan aku berlindung padamu dari sikap pengecut dan bakhil, dan aku berlindung padaMu dari cengkaman hutang dan penindasan orang.

Semoga doa-doa ini dapat memberikan ketenangan jiwa dan hati kepada kamu semua! Selamat beramal!